Сув таъминоти соҳасида – қайта ташкил этиш ва ваколатларни қайта тақсимлаш | NORMA.UZ\nУй-жой коммунал хизмат кўрсатиш вазирлиги Ягона давлат сув фонди сувларини ҳисобга олиш, мониторинг қилиш, хавфсизлиги ва сифатини таъминлашни мувофиқлаштириш соҳасида, шунингдек ягона сув балансини шакллантириш бўйича ваколатли давлат органи этиб белгиланган. Шу муносабат билан унинг зиммасига қўшимча вазифалар юкланган. Ушбу вазифаларни амалга ошириш учун вазирлик марказий аппарати таркибида янги учта бошқарма ташкил этилган, уларга вазирнинг биринчи ўринбосари мутасаддилик қилади. Вазирлар Маҳкамаси ҳузуридаги Ичимлик сувидан фойдаланишни назорат қилиш давлат инспекцияси Уй-жой коммунал хизмат кўрсатиш вазирлиги таркибига ўтказилади. Амалдаги вазифалари, функциялари ва молиялаштириш тартиби сақлаб қолинади.\nВазирлик республика сув балансининг ягона ахборот тизимини юритади. Унда ваколатли вазирликлар ва идоралар томонидан тақдим этилган Ягона давлат сув фонди сувларининг миқдорий ва сифат кўрсаткичлари тўғрисидаги маълумотлар акс эттирилади.\nУй-жой коммунал хизмат кўрсатиш вазирлиги сувни ҳисобга олишнинг тўғрилигини, унинг хавфсизлиги ва сифатини тасдиқланган ва янгиланган маълумотларни ягона маълумотлар базасига киритган ҳолда мониторинг қилади, шунингдек аниқланган камчиликларни бартараф этиш чораларини ишлаб чиқади. Сувни ҳисобга олиш ҳолати, унинг хавфсизлиги ва сифатини таъминлаш, республиканинг ягона сув балансини шакллантириш тўғрисидаги ҳисобот аниқ таклифлар билан тизимли равишда Президент Администрациясига ва Вазирлар Маҳкамасига тақдим этилади.\nСув таъминоти ва сув чиқариш тизимини ривожлантириш стратегияси ишлаб чиқилмоқда. Бу ишларга етакчи хорижий экспертлар жалб этилган. Хусусан, Ягона давлат сув фонди сувларини ҳисобга олиш, мониторинг қилиш, хавфсизлиги ва сифатини таъминлашнинг ягона марказлаштирилган тизимини яратиш, «Рақамли сув таъминоти корхонаси» тизимини жорий этиш режалаштирилмоқда.\nТайёрланаётган стратегиянинг йўналишларидан бири – сув таъминоти корхоналарини сув таъминоти ва сув чиқариш тизимлари объектларини эксплуатация қилишда ягона оператор функциясини бажаришни амалга оширадиган алоҳида корпоратив тузилма этиб қайта ташкил этиш. «Ўзсувтаъминот» АЖ шундай тузилмага айлантирилади, Уй-жой коммунал хизмат кўрсатиш вазирлиги тизимидаги ДУК устав капиталидаги активлар ва давлат улушлари унга ўтказилади. Ушбу корхоналар 2020 йил 1 майга қадар шартномалар, ҳуқуқ ва мажбуриятлар бўйича ҳуқуқий ворислик шартларида МЧЖга қайта ташкил этилади. Бунда сув таъминоти корхоналарининг қарзи қайта таркибланиб, 5 йил муддатга кечиктирилди, шу муддатдан кейинги 5 йил мобайнида ҳар ой бир меъёрда сўндирилади, ҳисобланган пеня эса ҳисобдан чиқарилади.\n! 2020 йил 1 январдан «Ўзсувтаъминот» АЖ ва унинг таркибига кирувчи ташкилотларига тўловларнинг тўлиқлиги ва ўз вақтида амалга оширилишини таъминлаш, истеъмолчиларнинг қарздорлигини камайтириш вазифаси юклатилади. Айни пайтда бу вазифани Мажбурий ижро бюроси бажармоқда.\nСув таъминоти ва сув чиқариш соҳасидаги Лойиҳалар тайёрланишини молиялаштириш жамғармасини шакллантириш ҳамда лойиҳаларнинг техник-иқтисодий асосларини ишлаб чиқишни кейинчалик молиялаштириш учун Осиё тараққиёт банки 15 млн АҚШ доллари миқдорида қарз маблағлари ажратади. Бунинг ҳисобига соҳада замонавий ахборот ва ресурс тежовчи технологиялар, шунингдек ичимлик сувини ишлаб чиқариш ва тақсимлаш бўйича иншоотларнинг замонавий ўлчов асбоблари (сарф ўлчагичлари) пайдо бўлади.


2 декабрь куни Ўзбекистон Республикаси Президенти Шавкат Мирзиёев мамлакатимизда амалий ташриф билан бўлиб турган Россия Федерацияси Президенти Администрацияси раҳбарининг ўринбосари Дмитрий Козак бошчилигидаги делегацияни қабул қилди.\nОлий даражадаги самарали мулоқот туфайли Ўзбекистон-Россия кўп қиррали ҳамкорлиги кейинги йилларда жадал суръат билан ривожланаётгани, стратегик шериклик ва иттифоқчилик муносабатлари мустаҳкамланиб бораётганини давлатимиз раҳбари катта мамнуният билан қайд этди.\nДмитрий Козак Ўзбекистон Президентига самимий қабул учун миннатдорлик билдириб, Россия Президенти Владимир Путиннинг саломи ва энг эзгу тилакларини етказди.\nБўлажак икки томонлама ва кўп томонлама форматдаги учрашувларга тайёргарлик кўриш ва уларни ўтказиш масалалари кўриб чиқилди. Ушбу тадбирлар кун тартибини аниқ амалий мазмун билан бойитишга алоҳида эътибор қаратилди.\nХалқаро сиёсатнинг айрим жиҳатлари юзасидан ҳам фикр алмашилди.


ИнтерФУТБОЛ :: Легионерлар ҳам сўмда маош олишади...?!\nЛегионерлар ҳам сўмда маош олишади...?!\nФутбол жамоаларимиз хориждан ишчи кучи (легионер футболчи) олиб келишган ва шартнома тузиб олишган. Хориждан келган футболчи ойлик, мукофот пул, кўтарма пулларини сўмда олишга рози бўлган. Аслида уддабурон футболчи бўлса, “тошингни тер” дейиши керак, талабини қўйиши шарт. Бироқ, ўзбек сўмига учиб келади, учиб кетаётганда эса кўлоплатиб бир нарса қилиб кетади клубларимизнинг устига.\nЎзимиздаги элит қатлам иложи борича маошларини валютада гаплашишга ҳаракат қилса-ю, бу гастарбайтер футболчи келиб, сўмда пул олса. Унинг номига “узкард” очишади, пулини ташлаб туришади. Кейин вдруг футболчи керак бўлмай қолади ва уни салкам ҳайдаб солишади (келаётганида ўртада турган даллолларга фойда келтирган ва миссияси тугаган аслида уни).\nЯқиндагина 1000 сўмликларни санаб юрган футболчи чегарадан ўтиб олиши билан шерга айланади ва ФИФАга йиғлаб мактуб ёзади: “пулларим қолиб кетди, мени хафа қилишди”, деб. ФИФА бизга ёзади “ўзингиз ҳал қиласизми ёки аралашайми”, деб. ЎФА клубга ёзади: “Қўлингдан келса ўйнатмайсанми легионерни, аҳмоқ”, деб. Кейин бояги даллол шартта чек ёзиб, ўзимизнинг пластик картага қанчадир миллионни ҳайдаб юборади (пули кўп-да уни, бели оғриб топмаган): масала ҳал!\nТомоша эса кейин бошланади. Футболчи “пулим қани, ў” дейди. Клуб “пахта банкдан очилган пластикинга туширдик, келиб олиб кет” дейди (худди бизнинг пластик картани Ўзбекистондан ташқарида ишлатиб бўладигандек). Масалан, ўша футболчи пэйми орқали сўмини валюта картасига бир амаллаб ўтказволиши мумкин (замон ўзгариб кетди-ку). Лекин у пэймини қаердан билади? Унга гитара! Йўқ, пулимни олиб келиб берасан дейди. Клуб банкка югуради, ечиб бер шу козёлни овозини ўчирай деб.\nБанкларимиз бундай пайтларда Швейцария банкларидан ҳам чиройлироқ ва ишончлироқ жавоб беради: “ўзи келиб олиб кетмагунича, валломатингга ҳам бермайман”, деб. Мана шундай машмашалар бор футболимизда. Одамлар севган қизига ҳам бунча кўп хат ёзмайди, аммо ФИФА доимо бизни эслаб туради.\nХўш, энди чет эллик футболчига ойликни сўмда тўлаш мумкин эмас, қилмоқчимиз. Чет эл хўрозқанди керакми, марҳамат, валютада сотиб ол. Иккинчидан, стадиони, академияси, базаси 5-трамвай (раҳматли) охиридаги бир масканни эслатиб юборадиган клубга легионер учун умуман рухсат бермаймиз. Уларга тўлайдиган миллиардларига инфратузилма қурсин. Ҳозирча шулар.\nБироқ ортда қолган муаммоларни ҳам ечиш керак. Футболда шу ва шунга ўхшаш миллионта иш бор. Ташқаридаги “мухолифат” эса “формат-формат” дейди. Ё тавба...


Жаир Болсонару Бразилия президенти лавозимини бажаришга киришди\n23:47 / 01.01.2019 3063\nБразилиядаги президент сайловлари ғолиби Жаир Болсонару 1 январда мамлакат раҳбари лавозимини бажаришга киришди. У миллий конгрессдаги (парламент) тантанали йиғилишда қонунчилик ва суд идоралари вакиллари, хорижий меҳмонлар кўз ўнгида қасамёд келтирди.\n“Конституцияни сақлаш, ҳимоя қилиш ва унга риоя қилишга, қонунга амал қилишга, Бразилия халқи манфаати учун ишлашга, Бразилиянинг бирдамлиги, яхлитлиги ва мустақиллигини қўллаб-қувватлашга қасамёд қиламан”, деб айтган Болсонару.\nБразилия етакчилари амал қиладиган анъанага кўра, Болсонару миллий конгресс биносига йиғилганларни қаршилаб Rolls-Royce кабриолетида келган. У билан бирга машинада рафиқаси Мишель ва ўғилларидан бири Карлос бўлган. Аввалроқ янги президент анъанани бузиб, хавфсизлик нуқтаи назаридан усти очиқ машинада юришдан воз кечиши мумкинлиги маълум қилинган. Гап шундаки, 2018 йил сентябрда сиёсатчига намойишлардан бирида суиқасд қилинган ва у олинган жароҳатлардан кейин бир неча ҳафта шифохонада тикланишига тўғри келган.\nЯнги президентнинг мандати муддати 2022 йил 31 декабрда якунига етади.\nМексикада мафия президентга таҳдид қилмоқда\nЛиберия президенти илонлар сабабли уйида ишлашга мажбур бўлди


💊Uriflorin haqida malumot - instruktsiya, qo'llanishi, narxi Apteka.uz saytida\n- Uriflorin qabul qilish bo'yicha ma'lumot\n- Uriflorinning tarkibi\n- Uriflorin - ko'rsatmalar va qarshi ko'rsatmalar\n- Uriflorin narxi Toshkent dorixonalarida\nURIFLO kapsulalar 0,4mg N20 Allmed PL Pokiston\nUriflorin O'zbekiston dori vositalari reestrida ro'yxatdan o'tgan\n- Tamsulozina gidroxlorid\nУрифло (тамсулозин гидрохлориди) эркакларда простата безининг ҳавфсиз гиперплазиясидаги (простата бези аденомаси) функционал симптомларни (дизурик бузилишлар, дизурияни даволаш), шунингдек простата безининг ва сийдик йўлларининг бир қатор касалликларини даволаш учун қўлланади, простата безининг ҳавфсиз гиперплазияси белгилари ва симптомларини даволаш учун буюрилади.\nУрифло, гипотензия, юракнинг жиддий ишемия касаллиги, дегидратация, юрак аритмияси, ортостаз ва жигар етишмовчилиги каби касалликлари бўлган, ёки бир вақтда гипотензив воситаларни қабул қилаётган, простата безининг аденомаси билан хасталанган пациентларни даволаш учун яхши танловдир.\nТамсулозин гидрохлоридини қуйидаги пациентларга қўллаш мумкин эмас:\n· тамсулозинни шахсий ўзлаштиролмаслик (шу жумладан, анамнездаги ўта юқори сезувчанлик) да;\n· ортостатик гипотензияда;\n· бошқа алфа-адреноблокаторларни бир вақтда қабул қилишда;\n· оғир даражадаги жигар етишмовчилигида.\nТамсулозин гидрохлоридини қабул қилиш тавсия этилмайди:\n· болаларга қўллаш тавсия этилмайди.\nБирламчи: 10 капсуладан блистерда.\nИккиламчи: 2 блистер қўллаш бўйича йўриқномаси билан бирга картон қутида.\nИчга қабул қилинганидан сўнг тамсулозин ичакдан тез ва деярли тўлиқ сўрилади. Препаратнинг биокираолишлиги > 90%. Овқатдан кейин қабул қилинганида тамсулозинни сўрилиши бироз пасаяди. Тамсулозин чизиқли кинетика билан характерланади. Қон плазмасида препаратнинг максимал концентрацияга тамсулозинни бир марталик дозаси оч қоринга қабул қилинганидан сўнг 4-5 соатдан кейин, ёки овқатдан сўнг 6-7 соат кейин этишилади. Мувозанатли холатда (5-кун давомида қабул қилинганидан сўнг) қон плазмасидаги фаол модданинг Cmax қўрсаткичи препарат бир марта қабул қилингандан кейинги Cmax га нисбатан 40-70% га юқори бўлади.\nПлазма оқсиллари билан боғланиши – 94-99% ва тақсимланиш хажми унчали катта эмасдир (тахминан 0,2 л/кг). Препарат бош мия, орқа мия ва моякларга минимал даражада ўтади.\nТамсулозин жигар орқали биринчи марта ўтиш таъсирига учрамайди ва жигарда секин биотрансформация бўлади. Тамсулозиннинг асосий қисми қонда ўзгармаган холатда бўлади. Тамсулозин жигарнинг микросомал ферментлари – цитохрома P450 нинг фаоллигини бироз индуциялайди.\nОвқатдан кейин бир марта қабул қилинганида тамсулозинни ярим чиқарилиш даври тахминан 10 соатни, кўп марта қабул қилинганида эса 13 соатни ташкил этади.\nИчки метаболик клиренси тамсулозин гидрохлоридни плазма оқсиллари билан боғланишига боғлиқ, лекин ёш ўтиши билан пасайиб боради, яъни 55 ёшдан 75 ёшгача бўлган пациентларда тамсулозиннинг клиренсини пасайишига тенденция кузатилади, бу AUС эгрилиги остидаги майдонни 20-32 ёшдаги пациентларга нисбатан 40% га ошишига олиб келади.\nБуйрак фаолиятини бузилишларида қўлланиши\nКреатинин клиренси минутига 10мл дан паст бўлган пациентларга тамсулозин эхтиёткорлик билан буюрилади. Буйраклар фаолияти енгилдан ўртача даражагача (30 ≤ Cl cr 70 мл/мин/1,73м2) ёки ўртачадан оғир даражагача (10 ≤ Cl cr 30 мл/мин/1,73м2) бузилиши бўлган беморлар учун тамсулозиннинг дозасини камайтириш шарт эмас.\nБошқа альфа 1-адреноблокаторлар каби, тамсулозин билан даволашда баъзи ҳолларда артериал босимни пасайиши кузатилиши мумкин, бу баъзида хушни йўқотишга олиб келиши мумкин. Ортостатик гипотензияни илк белгилари (бош айланиши, ҳолсизлик) пайдо бўлганида, пациентни ўтқизиш ёки ётқизиш ва ушбу ҳолатнинг белгилари йўқолгунича шундай ҳолатда қолдириш керак.\nТамсулозинни қабул қилишни бошлашдан олдин, беморнинг ташхисини тасдиқклаш лозим. Простата безининг гиперплазияси каби симптомларни келтириб чиқариши мумкин бўлган бошқа касалликларни истисно қилиш учун пациент текширишдан ўтказилиши керак. Тамсулозин билан даволаниш бошланишидан олдин ва даволаниш вақтида тўғри ичак бармоқ билан текширилиши, агар зарур бўлса, простата безининг специфик антигенини (PSA) мунтазам равишда аниқлаш керак.\nМутлоқ буйрак етишмовчилиги бўлган пациентлар (креатинин клиренси < 10 мл/мин/1,73м2) препаратни эхтиёткорлик билан қабул қилишлари керак, чунки бундай ҳолатлар етарлича ўрганилмаган.\nТамсулозин ва шунга ўхшаш бошқа дорилар билан даволаниш натижасида приапизмни ривожланиши мумкинлиги ҳақида пациентлар огохлантирилган бўлишлари керак. Ушбу реакция жуда кам ҳолларда ривожланиши, бироқ бундай реакция кузатилганида дори воситалари билан ёрдам кўрсатилмаса, ушбу ҳолат доимий эректил дисфункцияга (импотенция) олиб келиши мумкинлиги юзасидан пациентларга маълумот бериш керак.\nКатарактани бартараф қилиш юзасидан ўтказилаган жарроҳлик аралашувларида, препаратни қабул қилиш фонида кўзнинг рангли пардасини интраоперацион стабиллигини йўқолиш синдроми (қорачиқни торайиш синдроми) ривожланиши мумкин, пациентни операцияга тайёрлашда ва операцияни ўтказиш вақтида жарроҳ буни инобатга олиши керак.\nДаволаниш вақтида автотранспортни ҳайдашда ва механизмларни бошқариш ва диққатни юқори жамлашни талаб этувчи ишларни бажаришда эҳтиёткорликка риоя қилиш керак.\nПрепарат 0,4 мг (1 капсула) дан суткада 1 марта буюрилади.\nКапсулалар биринчи овқатланишдан кейин етарли миқдордаги сув билан қабул қилинади. Капсулани чайнаш тавсия этилмайди.\nПрепарат 2-3 ҳафта давомида ишлатилганидан сўнг 0,4 мг дозасига жавоб реакцияси кузатилмаган беморлар учун Урифло (тамсулозин гидрохлориди) нинг дозаси кунига 1 марта 0,8 мг гача оширилиши мумкин. Агар Урифло (тамсулозин гидрохлориди) ни қабул қилиш бир неча кунга ҳам 0,4 мг, ҳам 0,8 мг дозаси учун тўхтатилган бўлса, даволанишни 0,4мг дан кунига бир марта қабул қилиш билан бошлаш керак.\nУмуман организмда: бош оғриғи, инфекция, астения, белда оғриқ, кўкракда оғриқ;\nНерв тизими томонидан: бош айланиши, уйқучанлик, уйқусизлик, либидони пасайиши;\nНафас тизими томонидан: ринитлар, фарингитлар, йўтални кучайиши, синуситлар;\nмеъда-ичак тизими томонидан: диарея, қусиш, тиш касалликлари;\nСийдик-жинсий тизими томонидандан: атипик эякуляция;\nБошқалар: кўриш ўткирлигини пасайиши.\nТамсулозин гидрохлориди ва циметидин ўртасидаги фармакокинетик ўзаро боғланиши ўрганилган. Натижалар тамсулозиннинг клиренсини (26% га пасайиши) ва эгрилиги остидаги майдонини (44% га ошиши) сезиларли даражада ўзгаришини кўрсатди. Шундай қилиб, тамсулозин гидрохлориди, айниқса 0,4 мг дан ортиқ дозаларда, циметидин билан бирга эҳтиёткорлик билан қўлланиши керак.\nДилтиазем ва варфарин препаратлари тамсулозин билан бирга буюрилганида эхтиёткорликка риоя қилиниши керак.\nТамсулозин гидрохлориди, айниқса 0,4 мг дан ортиқ дозаларда, CYP2D6 (масалан, флуоксетин) ёки CYP3A4 (масалан, кетаконазол) ўртача ёки кучли ингибиторлари билан бирга эҳтиёткорлик билан қўлланиши керак.\nКарбамазепин ва фенитоин билан мажмуада қўлланганида эҳтиёркорликка риоя қилиниши керак.\nЭркаклардаги эректил дисфункцияни даволаш учун қўлланадиган препаратлар (масалан, силденафил, тадалафил ва б.) билан бирга буюрилганида эҳтиёркорликка риоя қилиниши керак\nДори шакли: таъсири узайтирилган капсулалар\nфаол модда: тамсулозин гидрохлориди (пеллетлар) 0,4 мг;\nёрдамчи моддалар: гипромеллоза (НРМС Е 5), маннитол, сахароза, кросповидон, этил целлюлоза, диэтил фталат, изопропил спирти, дихлорметан.\nТамсулозин простата бези, қовуқнинг бўйни ва сийдик чиқариш каналининг простата қисмидаги силлиқ мушакларда жойлашган постсинаптик α1-адренорецепторларнинг специфик блокаторидир. Тамсулозин томонидан α1-адренорецепторларини блокадаси простата бези, қовуқнинг бўйни ва сийдик чиқариш каналининг простата қисмидаги силлиқ мушаклар тонусини пасайишига ва сийдикнинг чиқарилишини яхшиланишига олиб келади. Шу билан бирга простата безининг ҳавфсиз гиперплазиясида детрузор гиперфаоллиги ва силлиқ мушаклар тонусини ошиши билан боғлиқ бўлган қовуқни ҳам бўшашиш ва ҳам тўлиш симптомлари бир вақтда камаяди.\nТамсулозинни адренорецепторларнинг α1А кичик турига таъсир этиш ҳусусияти қон-томирларнинг силлиқ мушакларида жойлашган адренорецепторларнинг α1В кичик турига таъсир қилиш ҳусусиятидан 20 марта кучлидир. Ўзининг юқори даражадаги селективлиги туфайли, тамсулозин артериал гипертензияси бўлган пациентларда ҳам, дастлабки артериал босими (АБ) нормал бўлган пациентларда тизимли артериал босимни аҳамиятли даражада пасайишига олиб келмайди.\nҚоронғи ва қуруқ жойда, 30оС дан юқори бўлмаган ҳароратда сақлансин.\nТамсулозиннинг дозаси 5 мг дан ошириб юборилганида ўткир гипотензия (систолик қон босими 70 мм см.уст), қусиш ва диарея ривожланиши мумкин, улар айланаётган қон ҳажмини оширадиган дори воситалар билан, зарур бўлса, эса томирларни торайтирувчи воситалар билан бартараф этилади.\nАртериал босим ва юрак қисқаришлар сони беморни горизонтал ҳоларга келтирилганида тикланиши мумкин. Агар бу етарли бўлмаса, плазма ҳажмини оширадиган моддалар, зарур бўлганида, эса қон босимини оширадиган томирларни торайтирувчи воситалар буюрилади. Буйраклар фаолиятини назорат қилиш керак, зарурат бўлганида уни тутиб туришга қаратилган чораларни бажариш керак. Тамсулозин плазма оқсиллари билан кучли боғланганлиги учун диализ самара бермайди. Препаратнинг бундан кейинги сўрилишини олдини олиш учун сунъий қусишни чақириш, меъдани ювиш, фаоллаштирилган кўмир қабул қилиш, натрий сулфати каби осмотик сурги воситаларини қабул қилиш мақсадга мувофиқдир.\n«Uriflorin» dorisining ta'rifi Apteka.uz saytida qisqartilirlgan yoki rasmiy ko'rsatmalar bilan to'ldirilgan bo'lishi mumkin. Dorini sotib olishdan va ishlatishdan oldin siz shifokor bilan maslahatlashib, ishlab chiqaruvchi tomonidan tasdiqlangan izoh bilan tanishishingiz kerak.


«Мажбурий меҳнат Ўзбекистондан мутлақо чиқиб кетиши керак» — Танзила Норбоева\n22:06 / 11.09.2020\nСенат раиси пахта ҳосилига давлат буюртмаси бекор қилиниб, ҳокимларнинг жараёнга аралашуви тақиқланганини эслаб ўтди.\nОлий Мажлис Сенати раиси Танзила Норбоева пахта теримида мажбурий меҳнатга йўл қўймаслик ҳақида гапирди.\n«Ҳамма пахта йиғим-теримига тушяпти. Биз бу масалада катта муваффақиятга эришдик. Ҳамма элчилар, халқаро ташкилотлар томонидан Ўзбекистон эришган муваффақиятга катта баҳо бериляпти.\nБу йил бизни 10-20та эмас, миллионлаб кўзлар назорат қилади. Шунинг учун мажбурий меҳнат мамлакатимиздан мутлақо чиқиб кетиши керак. Мажбурий меҳнат ва одам савдоси қарши кураш бўйича республика комиссияси раиси сифатида илтимос қиламан», – деди Норбоева Сенатнинг 7-ялпи мажлисида.\nСенат раиси ижтимоий ёрдамдан узиб қўйиш орқали теримга мажбурлаш ҳолларига йўл қўймаслик бўйича алоҳида огоҳлантириш берди.\n«Ҳозир ишсизлар, «темир дафтар»га кирганлар бор. «Темир дафтар»га кирганларга маҳалланинг пахта теримига чиқмасанг, нафақангни бермайман, деган дағдағаси бўлиши керак эмас. Одамларни қўрқув остида теримга олиб чиқмаслик лозим. Меҳнат муносиб, ихтиёрий ва тўланадиган бўлиши керак.\nБу йил бизни нафақат халқаро ташкилотлар, ҳуқуқ ҳимоячилари, фаол фуқаролар ҳам назорат қилишади. Шунинг учун мажбурий меҳнат бўйича биронта ҳолатга йўл қўймаслигимиз керак.\nПахта ҳосилига давлат буюртмаси бекор қилинган, ҳокимларнинг жараёнга аралашуви ман қилинган. Ҳаммаси фермерлар, кластерлар томонидан амалга оширилади.\nЯна бир марта илтимос қиламан, биронта ҳудудда мажбурий менат бўйича муаммо туғилмасин», – дея Танзила Норбоеванинг сўзларини келтирмоқда Kun.uz мухбири.\nЭслатиб ўтамиз, аввалроқ теримга аскарлар, мактаблар ва тиббий муассасалар жалб қилинмаслиги айтилган эди. Тиббиёт ходимлари ёки педагоглар ўз иш вақтидан кейин, қўшимча даромад топиш учунгина теримга чиқишлари мумкин.\nМажбурий меҳнатга йўл қўйганлиги учун бешта туман ҳокимига ҳайфсан эълон қилинди\nДунёда 150 млндан кўпроқ бола мажбурий меҳнатга дучор қилинмоқда\n16:51 / 04.08.2019\n«Шошилинч хабарнома» — Андижонда ташкилотларга юзлаб одамларни дача қурилишига олиб чиқиш буюрилди\n08:26 / 25.09.2018\nҲуқуқингизни талаб қилинг. Мажбурий меҳнатга рози бўлманг!


ТИВнинг собиқ мулозими Алишер Таксанов январь охирида Венесуэлада бошланган воқеаларни Ўзбекистонга қиёслаб ёзган шеърини фейсбукда эълон қилди. «Элтуз» таҳририяти муаллиф изни билан шеърни ўзбекчалаштирди.\nХалқ тағин кўкрагин кермиш.\nУларга Мадура нон\nўрнида мушук еми бермиш.\nЎзбекистонда эса тинчлик,\nБюджетни қилишар арра.\nОсойишта осмон остида,\nҒазабга минар Каракас:\n«Бўшатгин ўрнингни, тўнка!\nБўйнимизга минган нокас,\nСенинг жойинг темир шконка!»\nТошкент эснайди, мудрайди,\nҚўрқади ҳукмдор турқидан.\nХалқ фақат ош ҳақда ўйлайди,\nПодадай яйловга тарқаган.\nВенесуэлаликлар талаб қилишар,\nДавлатни бошқариш – бир ҳашар,\nЎзбеклар жимгина кавшаб нон,\nОткату порани элтишар.\nҲукмдорга таъзим қилибон,\nВазир нима сўраса беришар.\nМадуро ғазабнок, қичқирар,\nБироқ ҳеч тингламас оломон.\nТошкентда коррупция бурқирар,\nҚуйишар, ичишар самогон.\nИкки дунё – икки халқдир,\nХалқнингки ори бор, курашар.\nБуниси қўрқувдан титрайдир,\nНажотсиз қайишар, буришар.\nВенесуэлада эса бўрон\nБурқирар, халқ тағин қистайди.\nИт еми бермоқчи бўлган Мадурони\nсазойи этмоқни истайди.\ndata-title="Венесуэлада бўрон!" data-description="<!-- wp:paragraph --> <p>ТИВнинг собиқ мулозими Алишер Таксанов январь охирида Венесуэлада бошланган воқеаларни Ўзбекистонга қиёслаб ёзган шеърини фейсбукда эълон қилди. ..." data-image="https://eltuz.com/wp-content/uploads/2019/02/r6247100.jpg" data-url="https://eltuz.com/kozqarash/208841/" data-services="facebook,odnoklassniki,twitter,telegram" data-counter="ig">\nВиртуал қабулхона «одил подшо»нинг марҳаматими?\nСўнгги вақтларда Ўзбекистон матбуоти бош вазирнинг виртуал қабулхонасини салкам «адолат уйи»га тенглаштириб қўйди, десак хато бўлмайди. Ҳозир ҳар бир ...\nБу санада Ўзбекистонда ҳақиқий маънода мустақиллик куни нишонланиши керак, чунки бундан 30 йил бурун, 1990 йили республика парламенти Мустақиллик ...


Мамлакатимизнинг барча ҳудудлари каби Сирдарё вилояти ҳам изчил ривожланиб бормоқда. Биринчи Президентимиз Ислом Каримовнинг 2015 йил 9 мартдаги фармойишига мувофиқ ишлаб чиқилган 2015 — 2019 йилларда Гулистон шаҳрида дренаж тизимини янада такомиллаштириш, мелиоратив ҳолатини яхшилаш ва ер ости сув сатҳини камайтириш, муҳандислик-коммуникация ва ижтимоий инфратузилмани ривожлантириш дастури улкан бунёдкорлик ва ободонлаштириш ишларига асос бўлмоқда. Шаҳар ва қишлоқларда янги уй-жойлар, савдо ва хизмат кўрсатиш объектлари барпо этилмоқда.\nХалқимиз билдирган ишончни оқлаш учун эскича услубда ишлашга ҳаққимиз йўқ. Одамлар янада яхши яшаши учун биздан катта ўзгаришлар, натижалар кутмоқда, деди давлатимиз раҳбари.\nВилоят иқтисодиётини ривожлантириш, экспорт салоҳиятини ошириш, туманларни субвенциядан чиқариш, янги корхоналар ташкил этиш, аҳолини иш билан таъминлаш, қишлоқ хўжалигини таркибий ўзгартириш бўйича белгиланган истиқболли лойиҳалар ижроси кўриб чиқилди. Ерларнинг мелиоратив ҳолатини яхшилаш ва сув ресурсларидан оқилона фойдаланиш мақсадида келгуси тўрт йилда вилоятга Давлат бюджетидан 391 миллиард сўм маблағ ажратилгани таъкидланди.\nПрезидентимиз вилоятда эришилган ютуқларни қайд этиш билан бирга, йўл қўйилган камчилик ва нуқсонлар, мавжуд муаммолар ҳақида ҳам батафсил тўхталиб ўтди.\nБугун Сирдарё вилоятининг ижтимоий-иқтисодий ривожланиш суръатлари бизни қониқтирмайди, деди давлатимиз раҳбари. Фикримизнинг тасдиғини биргина Ўзбекистон Республикаси Бош вазирининг виртуал қабулхонасига ўтган 2 ойда вилоят фуқароларидан 2 мингдан ортиқ мурожаатлар келиб тушгани ва шундан атиги 793 таси ижобий ҳал қилингани мисолида ҳам кўриш мумкин. Мана шунинг ўзи Сирдарё вилояти раҳбарларига берилган баҳодир. Бу нафақат вилоят раҳбарияти, шаҳар ва туманлар ҳокимларининг ҳам айби, десак, адолатдан бўлади. Вилоятда кичик бизнес ва хусусий тадбиркорликни ривожлантиришга етарлича эътибор қаратилмаётгани оқибатида уларнинг 930 таси фаолият кўрсатмаётгани танқид қилинди.\nМаҳсулот ва хизматлар экспорти масаласи ҳам талаб даражасида эмас. Ўтган 11 ой давомида бу борадаги прогноз режаси 77,9 фоизга бажарилган.\nСессияда ташкилий масала кўрилди. Бошқа ишга ўтгани муносабати билан Ойбек Ашурматов Сирдарё вилояти ҳокими лавозимидан озод қилинди. Ўзбекистон Республикаси Президенти Шавкат Мирзиёев тавсиясига биноан Ўзбекистон Республикаси Президенти девони масъул ходими вазифасида ишлаб келаётган ўофуржон Мирзаев Сирдарё вилояти ҳокими этиб сайланди.\nФуқаролик жамияти шаклланишини мониторинг қилиш мустақил институти Сирдарё вилояти ҳудудий бўлинмаси директори Солижон Қудратов, Сирдарё тумани ҳокими Собиржон Назаров, Оқолтин тумани ҳокими Ҳамробой Раззоқов, Сайхунобод тумани ҳокими Носир Эгамбердиев ва бошқалар Президентимиз нутқида Сирдарё вилоятини ижтимоий-иқтисодий ривожлантириш, ўз ечимини кутаётган муаммоларни ҳал этиш, бошқарув тизимидаги раҳбарларнинг масъулияти ва жавобгарлигини оширишга қаратилган долзарб вазифалар белгилаб берилганини, вилоят аҳолиси билдирилган танқидий фикрлардан тўғри хулоса чиқариб, барча соҳа ва тармоқлар бўйича қабул қилинган дастурларни изчил амалга ошириш учун астойдил меҳнат қилади, деб таъкидлади.\nМазкур рукндаги бошқа мақолалар: « Ўзбекистон Республикаси Президенти лавозимига киришиш тантанали маросимига бағишланган Олий Мажлис палаталарининг қўшма мажлиси тўғрисида ахборот\tХалқ депутатлари Тошкент вилояти Кенгашининг сессияси »


Тошкент вилоятида 9 нафар коронавирус инфекциясига чалинган бемор аниқланган » Muzlik.uz - O‘zbekiston yangiliklari\nТошкент вилоятида коронавирус инфекцияси аниқланган беморлар сони 9 кишини ташкил этмоқда. Бу ҳақда вилоят ҳокимлиги ахборот хизмати хабар берди. Коронавирус аниқланган илк бемор Франциядан келган. Унда 15 март куни инфекция аниқланган. Иккинчи беморда 16 март куни аниқланган бўлиб, биринчи бемордан юқтириб олган. Учинчи бемор 14 март куни Лондондан учиб келган. 17 март куни инфекция аниқланган. "Газета.uz"да реклама 18 март куни COVID-19 инфекцияси тўртинчи фуқарода тасдиқланди. Бешинчи бемор 20 март куни аниқланди. Коронавирус аниқланган олтинчи бемор 18 март куни Россия давлатидан келгач, «Сокол» болалар оромгоҳида карантинда турган. Унда 20 март куни инфекция аниқланган. Еттинчи бемор 18 март куни Москва орқали Швециядан келган. «Сокол» оромгоҳида карантинда бўлган, 21 март куни касаллик аниқланган. Саккизинчи бемор 14 март куни Дубайдан келган. 22 март куни вирус аниқланган. Тўққизинчи бемор ҳамшира бўлиб, айни пайтда даволаш ишлари олиб бориляпти. Кейинроқ, Тошкент вилоят ҳокимлиги ахборот хизматининг ўзи ушбу хабарни инкор қилди. Айни пайтда Тошкент вилоятида жами 824 ўринга мўлжалланган юқумли касалликлар шифохоналари мавжуд бўлиб, шундан 100 ўрин вилоят юқумли касалликлар шифохонасига, 744 та ўрин шаҳар ва туман тиббиёт бирлашмасига тўғри келади. Вилоят ҳудудидаги Бўстонлиқ туманида жойлашган «Сокол» болалар оромгоҳига 264 нафар, «Энергетика» санаториясига 255 нафар, «Назарбек» сиҳатгоҳига 243 нафар фуқаролар 14 кунлик карантин назорати учун жойлаштирилган.


Сиз қайси ҳудуддасиз? “Қизил”, “сариқ” ва “яшил” ҳудудлар рўйхати янгиланди — Sof.uz\nЖАҲОН 12,615,367 7,320,877 562,011\n30.05 11:13 2595 Ўзбекистон\nCанитария-эпидемиологик осойишталик агентлиги коронавирус инфекциясининг тарқалиши билан боғлиқ эпидемиологик вазиятдан келиб чиққан ҳолда “қизил”, “сариқ” ва “яшил” ҳудудларга ажратилган туман (шаҳар)лар ҳақидаги маълумотни янгилади.\n“Қизил” ҳудуд: Қўнғирот тумани, Тахтакўпир тумани.\n“Сариқ” ҳудуд: Нукус шаҳри\n“Яшил” ҳудуд: Амударё тумани, Беруний тумани, Қанликўл тумани, Қораўзак тумани, Кегейли тумани, Мўйноқ тумани, Нукус тумани, Тўрткўл тумани, Хўжайли тумани, Чимбой тумани, Шуманай тумани, Элликқальа тумани, Тахиатош тумани, Бўзатов тумани.\n“Қизил” ҳудуд: Андижон шаҳри, Андижон тумани.\n“Яшил” ҳудуд: Хонобод шаҳри, Балиқчи тумани, Бўз тумани, Булоқбоши тумани, Избоскан тумани, Қўрғонтепа тумани, Марҳамат тумани, Улуғнор тумани, Хўжаобод тумани, Жалақудуқ тумани, Шаҳрихон тумани, Олтинкўл тумани, Пахтаобод тумани, Асака тумани.\n“Яшил” ҳудуд: Когон шаҳри, Бухоро тумани, Вобкент тумани, Когон тумани, Қоровулбозор тумани, Пешку тумани, Ромитан тумани, Шофиркон тумани, Жондор тумани, Ғиждувон тумани, Олот тумани, Қоракўл тумани, Бухоро шаҳар.\n“Яшил” ҳудуд: Жиззах шаҳри, Арнасой тумани, Бахмал тумани, Ғаллаорол тумани, Шароф Рашидов тумани, Дўстлик тумани, Зомин тумани, Зарбдор тумани, Зафаробод тумани, Мирзачўл тумани, Пахтакор тумани, Фориш тумани, Янгиобод тумани.\n“Яшил” ҳудуд: Қарши шаҳри, Шаҳрисабз шаҳри, Деҳқонобод тумани, Қамаши тумани, Қарши тумани, Косон тумани, Касби тумани, Китоб тумани, Миришкор тумани, Мубоpак тумани, Нишон тумани, Чироқчи тумани, Шаҳрисабз тумани, Ғузор тумани, Яккабоғ тумани.\n“Қизил” ҳудуд: Заpафшон шаҳри.\n“Сариқ” ҳудуд: Конимех тумани, Хатирчи тумани.\n“Яшил” ҳудуд: Навоий шаҳри, Кармана тумани, Қизилтепа тумани, Навбаҳор тумани, Нурота тумани, Томди тумани, Учқудуқ тумани.\n“Қизил” ҳудуд: Наманган шаҳри, Наманган тумани, Уйчи тумани.\n“Сариқ” ҳудуд: Норин тумани.\n“Яшил” ҳудуд: Косонсой тумани, Мингбулоқ тумани, Тўрақўрғон тумани,Чоpтоқ тумани, Поп тумани, Чуст тумани, Учқўрғон тумани, Янгиқўрғон тумани.\n“Яшил” ҳудуд: Ширин шаҳри, Боёвут тумани, Гулистон тумани, Сайхунобод тумани, Сирдарё тумани,\n“Қизил” ҳудуд: Самарқанд шаҳар, Оқдарё тумани, Иштихон тумани, Пайариқ тумани, Пастдарғом тумани, Самарқанд тумани, Тайлоқ тумани, Ургут тумани.\n“Сариқ” ҳудуд: Жомбой тумани.\n“Яшил” ҳудуд: Каттақўрғон шаҳри, Каттақўрғон тумани, Нарпай тумани, Қўшработ тумани, Нуробод тумани, Булунғур тумани, Пахтачи тумани.\n“Қизил” ҳудуд: Сариосиё тумани.\n“Сариқ” ҳудуд: Термиз шаҳри.\n“Яшил” ҳудуд: Қизириқ тумани, Музробод тумани, Узун тумани, Бандихон тумани,Термиз тумани, Ангор тумани, Денов тумани, Олтинсой тумани, Бойсун тумани, Жарқўрғон тумани, Қумқўрғон тумани, Шеробод тумани, Шўрчи тумани.\n“Қизил” ҳудуд: Бекобод шаҳри, Нурафшон шаҳри, Янгийўл шаҳри, Оққўрғон тумани, Зангиота тумани, Қибрай тумани, Паркент тумани,Янгийўл тумани, Тошкент тумани, Юқори Чирчиқ тумани.\n“Сариқ” ҳудуд: Ангрен шаҳри, Чирчиқ шаҳри, Бекобод тумани, Қуйи Чирчиқ тумани, Ўрта Чирчиқ тумани, Чиноз тумани.\n“Яшил” ҳудуд: Олмалиқ шаҳри, Оҳангарон шаҳри, Оҳангарон тумани,Бўстонлиқ тумани, Бўка тумани, Пискент тумани.\n“Яшил” ҳудуд: Фарғона шаҳри, Қўқон шаҳри, Қўштепа тумани, Боғдод тумани, Бешариқ тумани, Сўх тумани, Бувайда тумани, Қувасой шаҳар, Данғара тумани, Ўзбекистон тумани, Риштон тумани, Учкўприк тумани, Фарғона тумани, Фурқат тумани, Тошлоқ тумани, Ёзёвон тумани, Маpғилон шаҳри, Қува тумани, Олтиариқ тумани.\n“Яшил” ҳудуд: Тупроққалъа тумани, Хива шаҳри, Боғот тумани, Хонқа тумани, Қўшкўпир тумани, Янгиариқ тумани, Хива тумани, Шовот тумани, Янгибозор тумани, Гурлан тумани, Урганч тумани, Хазорасп тумани, Урганч шаҳри.\n9.07 10:27 4001\n9.07 09:53 2671\nКеча, 15:57 2243\n8.07 16:44 2097\n9.07 19:16 2031\nКеча, 18:37 284 Ўзбекистон\nКеча, 18:01 370 Ўзбекистон\nКеча, 17:45 234 Технология\nКеча, 17:22 210 Жаҳон


Ақмола вилоятида балиқчилик хўжалиги ташкил қилинади\n20 Август 09:35\nKÓKSHETAÝ. Kazinform – Ақмола вилоятида форель балиқчилик комплекси қурилади. Балиқчилик Ақмола вилояти агросаноат мажмуаси таркибидаги асосий тармоқ бўлиши керак, деб хабар беради Kazinform мухбири вилоят ҳокимлиги ички сиёсат бўлимига таяниб.\nҚишлоқ хўжалиги бошқармасининг маълумотларига кўра, ҳудудда йилига 500 тонна форель балиғин етиштириш учун ёпиқ комплекс қурилмоқда. Лойиҳа Американинг «AGSO Corporation» компанияси иштирокида амалга оширилмоқда. Корғалжин туманида балиқчилик учун 100 гектар ер ажратилган. Ҳозирги пайтда ушбу ҳудудда топографик тадқиқотлар ва геологик ишлар олиб борилмоқда.\n«Биринчи транш молиялаштириш учун ажратилди. Ҳозирда лойиҳани мослаштириш бўйича объектнинг эскизини келишиб олиш ва электр тармоқларини қуриш учун техник рухсат олиш каби ишлар олиб борилмоқда. Яқин орада ҳудудда асфальтлаш ва кўкаламзорлаштириш ишлари бошланади. Лойиҳа 2021 йилнинг иккинчи чорагида тўлиқ амалга оширилади», - деди «Taga Group» МЧЖ директори Серик Танкиев.


Алломалари ва тарихий шахслари\nШАЙХ АБУБАКР ШИБЛИЙ\nАБУ МУҲАММАД МАТРОНИЙ\n: www data -> articles -> file\nfile -> Ҳар бир сўзда яширин тарих барча тарихий исмлар ва жойларнинг номлари\nfile -> Решение 14-й ташкентской городской окружной избирательной комиссии по выборам президента республики узбекистан\nfile -> Закона Республики Узбекистан «О выборах в областные, районные и городские Кенгаши народных депутатов»\nfile -> Қарори ўзбекистон республикаси олий мажлисининг қонунчилик палатаси депутатлигига номзодларни рўйхатга олиш тўҒрисида\nfile -> Халқ депутатлари Тошкент шаҳар Кенгашига сайлов ўтказувчи шаҳар сайлов комиссиясининг Қ арор и участка сайлов комиссияларини тузиш ва уларнинг шахсий таркибини тасдиқлаш тўҒрисида «Халқ депутатлари вилоят\nfile -> Халқ депутатлари Тошкент вилояти Кенгаши депутатлигига номзодларни рўйхатга олиш тўғрисида\nfile -> Тошкент шаҳри Т/р\nfile -> Тошкент шаҳар имом-хатиблари ва ноиблар рўйхати\nБундан бир неча йил бурун, Xалқаро “Олтин Мерос” хайрия жамғармасининг Тошкент шаҳар ва вилоят бўлимлари раёсатининг қўшимча мажлисларидан бирида, Тошкент ва унинг атрофида яшаб ўтган алломалар, тариxий шаxслар, муқаддас қадамжолар, топонимик маълумотлар, арxитектура ва арxеологик ёдгорликларимиз ҳақидаги туркумий китобларни чоп эттириб бориш масаласида келишиб олинди.\nШарқшунос олим Қомиддин Мунировнинг розилиги ва қисман тузатишлари билан “Тошкент тариxида баъзи сиймолар” номли китобчаси туркумий китобларимизнинг дастлабки “Тошкент алломалари” қисмига асос қилиб олинадиган бўлди. Раёсатимиз аъзоси Марxум Турғун Файзийев ҳам қатор мақолалари билан қатнашиб туришга розилик берди. Маълумотларни тўплаб китобни чоп эттириб боришни жамғарманинг Тошкент шаҳар бўлими ўз зиммасига олди. Бу борада қатор ишлар амалга оширилди: Абулқосим мадрасаси, Бебаҳо маънавий мерос, Тошкент бўйлаб топонимик саёҳат, Юнусобод даҳаси, Гўзаллик маскани (Ўзбек, рус ва инглиз тилларида), Тошкентнома (ўзбек тилида), Тошкентнома (Инглиз тилида) шулар жумласидандир.\nМана ниҳоят кенгашимизнинг “Табаррук замин алломалари ва тариxий шаxслари”га бағишланган қисмини ёритиш вақти келди. Гарчи розиликларини ололмаган бўлсак ҳам, олимларимиздан Эргаш Xожийевнинг мустақил Тошкент давлати тузишга ҳаракат қилган, қатор масжид ва мадрасалар қурдирган Тошкентнинг сўнгги ҳокимларидан бири Юнус Xўжаxон, журналист Маъруф Отаxоновнинг “Абу Бакр Шайx Шиблий” ҳақидаги муҳим маълумотларини китобнинг иккинчи қисмига киритишга жазм қилдик.\nЎрта асрларда Тошкентдан етишиб чиққан йирик алломалардан бири машҳур қонуншунос, файласуф, тилшунос ва забардаст адиб Қаффол Шоший эди. У ҳижрий 291, милодий ҳисоби билан 903 йили Тошкент шаҳрида дунёга келди.\nҚаффол Шошийнинг манбаларда учраган тўла номи Абу Бакр Муҳаммад ибн Али ибн Исмоил Қаффол аш-Шошийдир. Ҳатто бу кишининг ҳурматини бажо келтириш мақсадида исми ёнига «ал-кабир» (катта, улуғ ва муҳтарам маъносини билдирадиган) сўзини ҳам қўшиб айтишган.\nҚаффол Шоший ҳунармандлар оиласида дунёга келган бўлса керак, чунки унинг исми бунга далолат қилади. «Қаффол» - қулфсоз дегани (арабча «қуфл» - бизнинг тилимизга ўтиб бузилган ва «қулф» шаклида талаффуз қилинади). Манбаларда сақланиб қолган баъзи ривоятларга қараганда, Шоший қулф ясашга жуда уста бўлиб, ҳатто пашшанинг оёғига кишан-қулф ясай олган, вазни чорак кумуш танга оғирлигидек жажжи қулф ясаган экан. Бу гаплардан Шоший ўз ишига пухта бўлган деган маъно ўқиш мумкин.\nШоший дастлабки таълимни ўз юртида олди, кейин Ўрта Осиё шаҳарларига саёҳат қилди. Самарқандда яшади ва таълим олди. Дастлаб у фиқҳшуносликни ўрганди. Бу фан Шарқда жуда кенг тарқалган ва ижтимоий ҳаётда муҳим аҳамиятга эга эди, чунки ҳар бир мамлакатда бу фан соҳибига зарурият катта. Булар ва уни пухта эгаллаган киши ўта қадрланарди.\nҚаффол Шоший мана шундай илм соҳиби эди. Мерос тақсим қилиш, савдо-сотиқ, олди-берди, ё бўлмаса қўйди-чиқди каби сон-саноқсиз жанжалли масалаларнинг адолатли, тўғри ҳал қилиниши фиқҳшуносликка боғлиқ эди. Буни ҳал қилиш учун ғоят фаросатли, юксак дид ва нафосатли, илм-маърифатдан атрофлича хабардор, замонасининг барча масаларини ўз фикр доирасида сингдира оладиган шахслар бўлиши керак эди. Қаффол Шоший мана шундай фазилатларга эга бўлиш билан бирга, у фалсафа, мантиқ каби фанларини ҳам пухта эгаллади, уларда мунозара қиладиган даражага эришди.\nКейин у илм чашмасидан кўпрок баҳраманд бўлиш мақсадида Яқин Ўрта Шарқ мамлакатларига саёҳат қилди. Ҳижоз, Бағдод, Дамашқ каби шаҳарларда бўлди ва у ерда замонасининг кўзга кўринган олимлардан таҳсил олди. Шошийнинг устозларига қараб, ҳам унинг қандай фанлар ўрганганлиги ҳақида маълум хулосага келиш мумкин. Тарихий манбаларининг шоҳидлик беришича, Шошийнинг фиқҳшунослик ва тарих соҳасидаги устози машҳур олим ва тарихчи ат-Табарий (839-923) эди. Маълумки, Абу Жаъфар Муҳаммад ибн Жарир ат-Табарий Шарқ, мамлакатларининг энг йирик тарихчиси бўлиб, кўп жилдли асарлар ёзган. Асли у киши Табаристондан бўлиб, илм-ҳикмат талабида Рай, Бағдод, Басра, Куфа, Ҳижоз, Дамашқ, Коҳира каби шаҳарларни кезиб, уларда таълим олган. У Шарқ тарихчилари орасида машҳур бўлган «Элчилар ва подшоҳлар тарихи» китобининг муаллифи эди. Бу асар бизга тўла ҳолида етиб келмаган, қисқарган нусхасигина мавжуд. Лекин ундан кейин яшаган Ибн Мискавейх, (1030 йилда вафот этган), Ибн ал-Аср (1234 йилда вафот этган) каби тарихчилар ўзининг умумий тарихига оид кўп жилдли асарларини ёзишда ундан тўла фойдаланганлар. Унинг «Тарих ар-рижол» ("Йирик кишилар тарихи»). "Жомъ ал-баён» таржимаси каби асарлари ҳам бўлган.\nҚаффол Шошийнинг иккинчи устози Абу-л-Ҳасан ибн Абу Муса ал-Ашъарий (873-941) эди. Бу киши Шарқда каломчилар оқимининг асосчиси бўлиб, бу тўғрида анчагина асарлар ёзган ва Шарқда ашъария (ҳар иккиси ҳам ислом фалсафаси - Ред.) оқимининг асосчиси сифатида машҳур. Араб олими Тожиддин ас-Сабкийнинг ёзишича, илм талабида бўлган «Қаффол Шоший ал-Ашъарийдан калом илмини ўрганар экан, ўз навбатида, ал-Ашъарий ундан фиқҳшуносликни ўрганди».\nҚаффол Шошийнинг учинчи устози Абу-л-Аббос Аҳмад ибн Умар ибн Сўрайж (861-928) эди. Бу киши ҳам замонасининг йирик олими бўлиб, тўрт юздан ортиқ асарлар таълиф қилган машҳур аллома эди.\nУмуман Қаффол Шоший кўп ўлкаларга саёҳат қилиб, қайси мамлакатларда зўр олим бўлса, улардан билганларини ўрганишга интилар эди. Араб олими Ибн Халликон (1211-1182) ўзининг «Вафаёд-ал-аъён» («Улуғ кишилар вафоти») асарида Қаффол Шоший ҳақида шуларни ёзади: “Қаффол Шоший ҳадис илмини билган, тилшунос, шоир эди. Ўша вақтда Мовароуннаҳрда у кишига тенг келадиган олим йўқ эди. Бу киши Хуросон, Ироқ, Ҳижоз, Шом ва бошқа ўлкаларга саёҳат қилиб, ҳамма ерда ҳам ном таратди… у кишининг кўп асарлари бўлган.”\nҚаффол Шоший «Адаб ал-қози» («Қози феъл-атвори») деган асар ёзган. Шу билан бирга у «Одоб ал-баҳс» деган асар муаллифи ҳамдир. Бу ҳақида араб олими Ибн Халликон шуларни ёзади:\n“Қонуншунослардан дастлаб чиқиб «Ҳусни Жадал» («Диалектика ҳусни») деган асар ёзган киши ҳам шу Қаффол Шоший эди.”\nБағдодга келгач, Муҳаммад ал-Хоразмий асос солган «Ҳикмат дониш» (Байтул ҳикма)да илмга машғул бўлади. Орадан бир оз вақт ўтгач, ўзидаги фавқулодда истеъдод ва чуқур билими билан алломалар орасида шуҳрат қозонади. Айниқса, фиқҳшунослик илмига қаттиқ киришади. Зеро, фиқҳ илми мусулмон оламида кенг тарқалган ва ижтимоий ҳаётда муҳим аҳамият касб этган фанлардан бири эди. У фиқҳ илмини эгаллаш билан бирга фалсафа, мантиқ, адабиёт каби фанларни ҳам пухта ўзлаштирган эди. У араб, лотин ва ҳинд тилларини ўз она тилидек биларди. Бинобарин, мазкур тилларга оид мукаммал луғатлар ёзган.\nФиқҳ илмида (шариат крнуншунослиги) Қаффол аш-Шоший ўз замонасида - Бағдодда ягона аллома бўлган. У кўп муддатлар «Байтул ҳикма»га раҳбарлик қилган. Қаффол аш-Шошийнинг довруғи халифа мунтасир қулоғига етиб, уни саройга таклиф этиб, вазири аъзамлик лавозимига тайинлайди. Қаффол аш-Шоший бир неча йиллар вазирлик мансабида адолатни мезон қилиб сиёсат юритди.\nҚаффол Шошийнинг давримизгача сақланиб қолган шеърий ижодларидан бири Тожиддин ас-Сабкий асарига кириб қолган манзумасидир.\nВизантия императори Бағдод халифасига шеър билан хат ёзади. Хат Византия ҳукмдоридан ҳошимийлар хонадонидан бўлган ва ҳукмронлик ўрнида ўтирган халифага деб ёзилган.\n«Биз шердек отилиб ўз ерларимизни фатҳ этдик, Дамашқ бўлса ота-бобомиз маскани эди, биз бу диёр мол-мулкига эга бўламиз. Мисрни ҳам қиличимиз билан эгаллаймиз. Ҳижоз, Бағдод, Шероз, Рай, Хуросон, Куддус, Шарқу Ғарб ҳаммасини фатҳ этамиз", деб халифа ва унинг саркардаларига дағдаға солади, уларни қўрқитмоқчи бўлади. Мана шу пайтда Қаффол Шоший Бағдодда бўлади. Халифаликда, сарой аъёнлари ўртасида яхши қонуншунос, забардаст олим, иқтидорли арабийнавис шоир сифатида танилган бўлади. Византия ҳукмдорининг лашкарбошиси Тағфур (араб манбаларида - Тақфур) хатига жавоб ёзишни халифалик номидан Қаффол Шошийга топширади.\nШоший мактубни кўриб, ўша мактуб вазнида ва ўша тарздаги қофияда давом этдириб Тағфурга араб тилида жавоб ёзади. Бу жавобнинг етмиш тўрт байти (148 йўл) ас-Сабкийнинг юқорида зикр қилинган асари ичида сақланиб қолган. Ас-Сабкийнинг ёзишича, Шошийнинг бу жавоб шеърини ўқиган Византия аъёнлари таажжубда қолишибди, кейин улар бир-бирларидан сўрашибди:\n«Буни ёзган киши ким ўзи, қайси юртдан экан, халифаликда биз бундай зот борлигини билмас эдик-ку?». Воқеанинг нима билан тугаганлигининг аҳамияти йўқ, лекин бу мисолдан Қаффол Шоший забардаст арбоб, ҳозиржавоб шоир эканлигига қаноат ҳосил қиламиз.\nҚаффол Шоший шундай улуғвор ва довюрак, ажойиб шахс эди. Унинг адиблик, шоирлик, тилшунослик фаолияти билан деярли ҳеч ким шуғулланмади, унинг диалектикага оид асари ҳам ўрганилган эмас. Унинг фиқҳшуносликка доир Шофиъия мазҳабига тегишли асари ва бу соҳадаги фикр-мулоҳазаларигина давр тақозосига кўра ислом тарқалган Шарқ мамлакатларида кенг кўламда ёйилди. Мана шу соҳадаги фикр-мулоҳазалари туфайли аллома Қаффол Шоший минг йил мобайнида одамлар ҳурматига сазовор бўлиб келди. Унинг шоирлик, тилшунослик ва мантиқшунослик соҳалари ҳам йирик олим эканини тасдиқлайди.\nМанбаларнинг кўрсатишича, Бағдодлик Хўжа Муҳаммад Номий деган олим Қаффол Шошийнинг қўлида ўқиган ва ҳатто у билан жуда қалин бўлиб кетган эди. Бу киши ўз оиласи билан бирга Шошийга эргашиб, Тошкентга келади ва умрининг охиригача бу шаҳарда қолиб кетади. Қаффол Шоший 976 йили Тошкентда вафот этган.\nҲамшаҳарлари уни илму дониш, адолатли ва фуқаропарварлиги туфайли эъзозлаб, унга мақбара бунёд этадилар. Ул зотнинг қабрлари атрофида Тошкент тарихига даҳлдор бўлган машҳур ва мўътабар зотлар абадий уйқудалар.\nҲозир Тошкентликлар иборасида “Хастимом” деб аталадиган жой шу мўътабар зотга нисбат бериб айтиладиган «Ҳазрати Имом» сўзининг қисқарган шаклидур.\n1541-42 йилларда нураб қолган дастлабки мақбара ўрнига ҳозирги мақбара Тошкент ҳокими Бароқхон тахаллусли Наврўз Аҳмадхон топшириғи билан сарой меъмори Ғулом Хусайн лойиҳаси асосида қайта қурилган.\nБу заминдан не-не улуғ зотлар етишиб чиқмаган дейсиз. Афсус, уларнинг барчаси ҳақида ҳам етарли даражада маълумотга эга эмасмиз. Жумладан,, Шайх Шиблийни биладиганлар ҳам кўп эмас. Ваҳоланки, Фаридиддин Атторнинг "Тазкират ул-авлиё"сида, Алишер Навоийнинг "Насойим ул-муҳаббат" каби асарларида бу улуғ шайх номи алоҳида эҳтиром билан тилга олинади.\nБобур Мирзо Ҳазрати Хожи Убайдулло Аҳрор қаламига мансуб "Рисолаи волидия"си (Оталик рисоласи) таржимаси хотимасида Шайх Шиблий номини Жунайд Бағдодий номи билан\nХожалар Хожаси ул Хожи Убайд\nХодим-у Чокарий Шиблий-ю Жунайд, деб зикр этади.\nХўш, мана шундай юксак эътирофга сазовор бўлган улуғ шайх ким? Унинг тасаввуф таълимоти тарихида тутган ўрни қандай?\nАбубакр Шиблий (859-946) ўз даврининг кўзга кўринган уламоларидан бўлган. У аввал Мансур Халложнинг (858-922) шогирди бўлган. Кейин Жунайд Бардодий (вафоти 911) қўлида таълим олган.\nҲазрат Навоий «Насойим ул-муҳаббат»да шайх Абу Жаъфар Хаддоддан қуйидаги сўзларни иқтибос келтирган: "Агар ақл киши суратиға кирса эрди, Жунайд сурати бўлғай эрди". Ана шу донишманднинг суюкли ва мартабали шогирди Абубакр Шиблий халқ орасида фиқҳ, олими сифатида машҳур бўлган.\nМаълум сабабларга кўра, шўролар даврида Шиблий таълимоти назардан четда қолиб келди. Унинг илмни халққа ёйиш, Худони юракка жо этиб, ҳалол меҳнат билан шуғулланиш, таълим-тарбия ҳақидаги фикр-хулосалари, баъзи ҳикоят ва ривоятлари, панд-насиҳатлари ханузгача халқимиз орасида барҳаёт.\nШайх Шиблий дарвеш либосида бозорга келиб, нонвойдан Худо йўлига бир нон сўрабдилар. Нонвой эса, "Қайси бирингга берай, бор, йўлингдан қолма", деб у кишини ранжитибди. Иккинчи нонвой эса шеригига "Шайх Шиблийни кўриш истагинг ёлғон экан-да?" дебди. Қилмишидан пушаймон нонвой Шайхни дарҳол топиб, бу гуноҳини ювиш учун халойиққа "худойи" деб ош берибди. Шайх Шиблий ҳам зиёфатга ташриф буюриб, тўрда ўтирган эканлар. Маърака охирида жамоанинг халфаси Шайхга қараб нонвой ҳақида бир дуои хайр тилабди. Шунда Шайх Шиблий: "Бу нонвойга дуонинг хожати йўқ, у дўзахийдир. Зеро, у Худо йўлига бир нонни раво кўрмади, Шиблий учун шунча зиёфат берди", деган эканлар.\nҚиссадан ҳисса шуки, хайр-эхсон, меҳру мурувват шунчаки "хўжакўрсин" учун эмас, чин дилдан, Худо йўлига, савоб учун бўлмоғи керак.\nҲазрат Баҳоуддин Нақшбанд асарларини мутолаа қилсак, Абубакр Шиблининг ким эканлигини яққолроқ ҳис этамиз. Ҳазрат Баҳоуддин Шиблий Жунайд, Мансур Ҳаллож сулуки, таълимоти ва мартабаларининг улуғворлигини шундай изҳор етганлар:\n"Кунлардан бирида хазрат Баҳоуддин Ҳазрат саййид мир кулол суҳбатларини қўмсаб, Насаф томон йўлга тушибдилар. Ҳазратнинг отлари жиловидан тутиб бир дарвеш борарди. Ҳазрат Баҳоуддин дейдиларки: Мен Боязид Бастомий (қ,с) мақомларига сайр қилдим ва Султон Боязид борган жойга етдим. Шайх Жунайд, Шайх Шиблий, Шайх Мансур чиққан мақомларга ҳам кўтарилдим ва бир даргоҳга етдимки, ундан муаззамроқ, буюкроқ мақом йўқ эди. Билдимки, бу Муҳаммад алайхиссалом боргоҳларидир.\nҲазрат Жомий нақл этурлар: "Шиблий замона имоми эрди. Ундан олдин ҳам машойихлар ўтган, аммо у ҳаммадан улуғроқ эди... Жунайд келдию бу илмни тартибга солди ва кутуб қилди, чун Шиблий келди, бу илмни минбарга чиқарди ва халқла ошкор этди".\nШайх Шиблий: «Эртага бугунги вақтни қайтариб бермагай, ихтиёрингдаги ҳозирги дамни ғанимат бил, ундан баҳра олгин», деган эканлар, Ушбу ҳикматнинг хаққонийлиги, хаётийлиги уз-ўзидан аён. Шу билан бир қаторда, аллома мураккаб фалсафий ақидаларни ҳам илгари сурган.\nШиблий ўз таълимоти билан ваҳдати вужудга йўл очган. Унинг фалсафасида инсофли, ғамхўр бўлмоқ ҳалол меҳнат билан ризқу-рўз топмоқ, борига шукр этмоқ, ўз имкониятидан келиб чиқиб орзу қилмоқ ва ҳамиша Худони юракка жо этмоқ зарурлиги таъкидланади.\nШайх Шиблий ҳикматлари, пандлари ҳикоятлар шаклида "Қобуснома"да, Шайх Санъдийнинг "Бўстон"ида зикр этилган. Улар ҳозир ҳам ўз аҳамиятини йўқотмаган. Ушбу асарларни ўқиган замондошларимиз Шайх Шиблий ҳикматларидан ҳануз баҳраманд бўлиб келмоқдалар. Шунинг ўзиёқ бу алломанинг мероси мудом барҳаёт эканлиги далилидир.\nMатроний араб тилида ижод қилган тошкентлик шоир. Матрон сўзи христиан дини руҳонийларининг лавозими, митрополит, архиепископ деган маънони билдиради. Нима сабабдан бу шоир бундай тахаллус олган, бу ҳақда аниқ бир маълумот йўқ. Ўрта асрда етишган арабийнавис шоирлардан Матроний ўткир ҳажвчи шоир бўлган ҳозиргача унинг 112 байтдан иборат ҳажвий ва лирик шеърлари сақланиб қолган. Унинчи асрнинг йирик адабиётшуноси Абу Мансур ас-Саолибийнинг (961-1038) кўрсатишига қараганда, бу шоир X асрнинг ўрталарида яшаб, таҳминан унинг етмишинчи-\nсаксонинчи йилларида вафот этган.\nСаолибий бу шоирни ҳурмат билан тилга олиб, «шошлик шоир, у ернинг хуштабиат ва яктоси» деб атайди. Ҳатто «Шош ва Мовароуннаҳрнинг бошқа шаҳарларидан бу каби шоир чиқмади», деб таржимаи ҳол соҳиби ижодига юксак баҳо беради.\nСаолибий ёзишича, Матроний «саховатли ва гўзал мартабали киши» бўлган. У камбағал хаёт кечирган ва тирикчилигини ўтказишга қийналган кўринади шекилли, баъзан-баъзан Бухорога бориб ҳукмдорни мақтаб шеър ёзиб маблағ топишга уринган. Саолибий ёзади: «У баъзан пойтахтга мақтов билан келар ва яхши инъомлар билан қайтиб кетар эди». У барид ходими, яъни почта идорасида хизматчи бўлиб кун кўрган.\nУнинг ўша даврда бўлган қаҳатчилик, очарчиликка бағишлаб ёзган шеъри машҳурдир. Очарчилик унинчи асрнинг ўрталарида юз берган. Бухорода бўлиб ўтган қаҳатчилик ҳақида Маторонийнинг буғдой сўраб ёзган шеъри:\nЭй ишончга сазовор жаноб, тақдир кемаси\nменинг олдимга келиб лангар ташлади.\nУ туфайли бўғим-бўғимларим бўлиниб кетишига оз қолди.\nМенинг ҳаётимни оғирлаштирган уч нарса:\nҚаҳатчилик, қашшоқлик ва ишсизлик юнонлар давридан\nбошлаб менинг нотиқ имомимдир.\n[Баъзи] жаноблар ейиш учун [керак] нарса масаласида\nУялмай мурожаат қилаверадилар, мен эса фойдаланиш\nУчун зарур нарсани сўрайдиган кишилардан эмасман.\nЛекин яшил ранг буғдойлар ташилиб турган бир пайтда\nнаҳотки жаноблар [қараб] туришаверса!\nДиркиллаб ўтиб келаётган гўзаллардан ҳам чиройли [буғдой]\nАдир дон нафс учун энг биринчи дўстку.\nУндан бошқа менга тасалли берадиган [нарса] йўқ,\nУйимдаги тандир қаровсиз, бекор ётибди.\nОшхонам билан дастурхон ташлаб қўйилган, бозор одамсиз,\nУнда [ҳеч қандай] овқат йўқ.\nБу йилги танглик [ҳамма ёқни] қамраб олган тангликдир,\nҚадр-қиммат ва мол-мулкингни сахийлик билан инъом\nУмид боғланадиган ва илтимос қилинадиган ҳимматли\nКишиларнинг энг фозили! Дунё тўхтамасин сенга –\nЯхшилик қилишни ва сендан яхшилик кутишни, то буғдой\nсепилиб, бошоқлар кўтарилмагунча.\nШеърнинг сўзма-сўз таржимаси келтирилди. Маълумки, Матроний ва у каби шоирлар ўзларининг манзумалари ҳисобига кун кечирмаганлар, балки ўзларининг ҳалол меҳнатлари туфайли тирикчилик ўтказганлар. Шу боисдан улар меҳнат билан кун кўриш ва ҳаётнинг оғир-енгилликларига тушуниб етган ва бу турмуш тарзини ўз ижодларида ифодалай олганлар.\nГарчи унинг шеърлари замонасида девон шаклида келган бўлса ҳам, унинг девони сақланиб қолмаган.\nМатроний девонини ўз даврида адиб ва шоир, Рай ҳокимининг вазири Соҳиб ибн Аббодга (936-995) кўрсатишганида у киши уни ўқиб ҳайратга тушиб «Мовароуннаҳрда шунга ўхшаш киши чиқишини ҳеч ўйламаган эдим», деган экан.\nБу ҳол ҳам араб тилида ижод қилган ва шеърларни араб тилида ўқий олганларга манзур қила олган Матронийга зўр мақтов эди. У киши шеърлари билан ўқувчисига қанчалик завқ бағишлай олса, насрий асарлари билан ҳам шундай завқ бағишлай олар экан, у шундай иқтидорли, нафис ва моҳир сўз устаси бўлган.\n“Матроний,” деб ёзади Саолибий, “одамларни ўз жиддийлиги билан қанчалик хурсанд қила олса, ҳазиллари билан ҳам шунчалик хурсанд қила олар эди.”\nМатроний хажвий ва лирик шеърларидан:\nГуркираган чоғларим ўтиб, келди қарилик,\nОқ оралаб сочимга эл аро мен оқ соқол,\nМуйсафидлик тонгининг эрта тушган шуъласи,\nЁшлик қарғаларининг учар жойидир алҳол.\nТонг шуъласи порласа, қора қуш ўз уясин\nГуё ташлаб кетгандай хувиллаб қолар, не ҳол.\nКўрар кўзга бу оқ соч бирам шинам нуроний,\nЛек келтирган хабари хасрат, зулмат, беиқбол.\nАйтсам қора соч ранги равшан қилар кўзларни,\nҒамдан хотиржам айлар, дилга даво баҳарҳол.\nНе ажабки, қора ранг сочиб турса доим нур,\nОқ ранг бошин товлайди ранги бўлгандек завол.\nКўзи оғриқ гўзаллар чеккамдаги оқ сочдан —\nНур ахтарар кўзига гўёки бўлиб беҳол.\nШунда келиб рўбару қариликнинг нурига.\nОлиб кочгай кўзларин, жон топмас ундан бир ёл\nБорди-ю шўх бу кўзлар тушиб қолса бу ёққа,\nЭнса қотиб дегайким, қоранг ўчкур, тез йўқол!\nУйкусиз ошиқ тунни узун билиб ўйланур,\nАммо кечаю кундуз меъёрида айланур.\nСевгининг ҳижронида ўтган кеча йилга тенг,\nВаслига восил бўлиш мисли бир мудраш бўлур.\nКийикни қурбон этган эйким инсон охуси,\nҚуритди бу танамни ташлаб кетиб бедаво.\nҚаро кўзлари била оху назар ташлади,\nҚўзғади-ку беркинган калбимдаги бу савдо,\nЁшлик унда гўзаллик шуълаларини ёқмиш,\nЧунки ёшлик чиройга шуъла берур бебаҳо.\nАбу Хотам ўз вақтин доим бермайди ишга,\nБор кучини сарф этар ишдан-ишга кўчишга.\nЎлтирса-чи ногиҳон, ишонмагил ҳеч қанон,\nТўхтаса ўлтиришга, дарров тўшар жилишга.\nЗўр азаматдир ўзи, қорни тўйиб ётмаган\nНон ботирмай сиркага, боши тегмас болишга.\nБарча ишга устомон санайдику ўзини,\nҚурби етмас бир ишни удда қила олишга.\nБуйруғи зўр, тадбирли ўжар ҳоким мисоли,\nКучи етмас одамнинг ани ҳеч кўзғатишга.\nБизнинг Абу Толибнинг оғзи қоринга ўхшар,\nҲазми оғзида, ютмас неники бўлса чайнар.\nНавбаҳор ошкор этди беркиниб ётган қишни,\nБермай изн куртакнинг отилмоғига сиртга.\nҚиш пушмон ўтганига, ўч олмоққа мухайё,\nҚолган ўчу қасдини олмоқ-чун, келди юртга.\nШоший-Омирий араб тилида ижод қилган тошкентлик шоирлардандир. Унинг тўла исми Абу Омир Исмоил ибн Аҳмад аш-Шоший ал-Омирий бўлиб, Тошкентда туғилган, кейинчалик илм-маърифат қидириб Шарқ ўлкаларини кезган, ниҳоят Райга, анча\nўқимишли фазл эгаси бўлган олим ва шоирларни ўз саройига тўплаган вазир Соҳиб ибн Аббод (936-995) ҳузурида яшаган. Шоший Райга келиб, у ерда ҳурмат ва эҳтиромга сазовор бўлади. Адабиётшунос Саолибий бўлса Матроний ҳақида сўзлаганда Тошкентда ундан бошқа ҳам шоир етишиб чиққанини айтмоқчи бўлиб, агар Абу Омир Исмоил ибн Аҳмадни ҳисобга олмасак Матронийдан бўлак йирик шоир етишиб чиқмади, деб ёзади. Бу билан у Шоший-Омирийн жуда ўткир ва арабча шеърларга моҳир шоир демоқчи бўлади. Унинг шеърларидан парчалар ас-Саолибийнинг тазкирасига кириб қолиб, давримизгача етиб келган.\nОлимлар таржимаи ҳоли ҳақида ёзилган манбаларда иккита Илоқий номи зикр этилган. Буларнинг бири Шарафуддин Абу Абдуллоҳ Муҳаммад ибн Юсуф ал-Илоқий (вафоти 1068 йил), иккинчиси Муҳаммад ибн Али (баъзан Адиб) ал-Илоқийдир (вафоти 1141). Лекин бу олимлар ҳақида ёзганлар уларнинг икковини ҳам Ибн Синонинг шогирди деб тилга олишади. Шарафуддин Илоқий вафот этган йилга кўра унинг Ибн Синога шогирд бўлганлиги тўғри келади. Бу, шогирд ўз устозидан ўттиз йил кейин вафот этган дейиш мумкин. Аммо Али ал-Илоқий вафот этган йил унинг Ибн Синога шогирд бўлганлигига шубҳа туғдиради. Орадаги йиллар тафовути юз йилдан ортиқ. Бу ҳол эса худди Ибн Сино билан Форобий ўртасидаги устод-шогирдликка ўхшайди.\nЗахируддин Байҳақий кўрсатишича, Ибн Сино Форобийга китоблари орқали шогирд бўлган. Чунки улар бир-бирларини кўриша олмаган, ўқувчи-ўқитувчи бўлишмаган. Байҳақий бўлса уни китоблари орқали шогирд ҳам демаган. Уни Ибн Сино шогирди дейилганига қарата Шарқшунос олим Сайд Нафисий шуларни ёзади:\n«Абу Абдуллоҳ Муҳаммад ибн Али ибн Юсуф Илоқий машҳур табиб бўлиб, Ибн Синонинг шогирдларидан эди. У ўз устодининг «Қонун» китобини қисқартирган, Шунингдек, табобатда «Китоб ал-асбоб вал-аломот» деган асар ҳам ёзган эди.\nАбу-л-Хасан Байҳақий «Татимат сивон ал-ҳикма» китобида айтишича, унинг ёзган асарлари кўп, чунончи: «Китоб ал-лавоҳик», «Китоб дўстнома», «Китоб султоннома»,«Китоб фи иъдод ал-вафқ», «Китоб ал-ҳайвон» каби асарлар ёзган. Ўзи ажойиб киши бўлиб, одамларни дурустгина даволаган. Боҳарзда туриб қолган, сўнг Балхда ҳукмдор Алауддин Қумоч билан боғланиб қолган, Қатвоннинг Гурхон деган жойида бўлган жангда ҳалок бўлган. У Умар Хайём ва бошқалар билан қарама-қарши фикрда эди. Қатвоннинг Гурхон деган жойда бўлган жанг қорахитойликлар билан Санжар ўртасида бўлган ва у 536 ҳижрий (мл. 1141) йили бўлган эди. Ажабланарли томони шуки, бу киши Ибн Синога шогирд бўлсин-да, устоди вафотидан 108 йил кейин ҳам тирик бўлса?!». Баъзан бу иккала Илоқий бир Илоқий эмасмикин, деган фикр туғилади. Бу Илоқийларга нисбат берилган китобларга қараганда, улар икки киши эканлиги аён бўлиб қолади. Улар ёзган асарларнинг мавзулари ҳам турлича. Уларнинг бири табиб, бу Ибн Сино билан бир даврда яшаган. Бошқаси табиатшунос Илоқий бўлиб, у ижтимоий фанларга ҳам алоқадор олим. Шунинг учун уларни алоҳида-алоҳида зикр этиб ўтамиз.\nБу олимнинг номи Шарафуддин Абу Абдуллоҳ Муҳаммад ибн Юсуф ал-Илоқийдир. Манбалар кўрсатишича, Илоқий ўз даврининг машҳур табиби бўлиб, Ибн Сино шогирдларидан бўлган. Нисбасига қараганда у Тошкентга яқин бўлган Илоқ (ҳозирги Овлуқ)да туғилган. Илоқий ҳаёти ҳақида маълумот жуда оз, фақат 1068 йили вафот этганлиги қайд этилади.\nШарафуддин Илоқийнинг тиббиётга оид бир неча асарлари борлиги маълум. Улар қуйидагилар:\n1. «Китоб ал-асбоб вал-аломот» («Касалликларнинг сабаблари ва аломатлари ҳақида китоб»). Илоқийга қадар бу темада кўп олимлар асар ёзганлар. Библиограф Хожи Халифанинг Шарқ олимлари асарларига бағишланган «Кашф аз-зунун ан-асоми ал-кутуб ва ал-фунун» («Китоб ва фан исмларидан шубҳанинг кўтарилиши) асарида ёзишича, «Касалликларнинг сабаблари ва аломатлари ҳақида китоб»ни дастлаб Буқрот — Гиппократ ёзган, кейин халифалик даврида бошқа табиблар ҳам ёзган. Булардан бири сифатида Хожи Халифа ал-Муқтадий Биамриллоҳ ал-Аббосий (ҳукмронлик йиллари 1075-1094)нинг табиби Шайх Абу-л-Хасан ибн Ҳиббатуллоҳнинг бу номда асар ёзганлиги келтирилади. Кейин Илоқий, ундан кейин Нажибуддин Муҳаммад ибн Али ибн Умар аё-Самарқандий (XIII аср) ёзган. Илоқий ёзган бу китобнинг бир нусхаси Байрут — Ливанда ва бир нусхаси Искандария (Миср)да сақланади.


425 мингдан зиёд аҳоли сифатли электр қуввати билан таъминланади\nЖорий йил Жанубий Қозоғистон вилоятидаги 101та аҳоли манзилида яшовчи 425 мингдан зиёд аҳоли сифатли электр қуввати билан таъминланади. Бунинг учун 59та электр энергияси билан таъминлаш иншоотида қурилиш ишлари юритилмоқда. Шу мақсадга вилоят ва республика бюджетидан 11,3 млрд. тенге ажратилган.\nАйтиш жоизки, бугунги кунда вилоят бўйича электр қувватига умумий эҳтиёж ўртача ҳисобда 400 МВт соатни ташкил қилади. Унинг 30 фоизи ички манбалардан олинса, 70 фоизи мамлакатимизнинг шимолий ҳудудларидан келади. Мазкур йил Шимкент шаҳрида “Бўзариқ”, “Астана 1,2” қўшимча станцияларининг қурилишини ниҳоясига етказиш режалаштирилган. Натижада шаҳардаги саноат корхоналари ва 425 минг одам сифатли электр энергияси билан таъминланади.\nБундан ташқари 7та қўшимча станция (Ақжар, 1М1, 1М2, 2М1, 2М2, Новостройка 1, 2)нинг қурилишини тугатиш кўзланган. Бу йил, шунингдек, Сариоғоч туманида 220/100/10 кВли “Қизиласкар” қўшимча станциясининг қурилиши бошланади. Унга 7,8 млрд. тенге ажратилади. Агар лойиҳа тўлиқ жорий этилса, Сариоғоч, Мақтаарал ва Чордара туманларидаги 705 минг киши, қишлоқ хўжалиги иншоотлари, саноат корхоналари уззу-кун сифатли электр қувватини олиш имконига эга бўлади. Яъни, Мақтаарал, Сариоғоч, Чордара туманлари иқтисодиётининг янада ривожланиши учун қўшимча 50 МВт электр энергияси берилади.\nШунингдек, Ўрдабоши, Ўтрор туманлари ва Арис шаҳри ҳудудида жойлашган корхоналар ва 244 минг кишини доимий электр энергияси билан таъминлаш мақсадида “Бадам” қўшимча станциясини барпо этиш лойиҳаси тайёрланмоқда. Унинг қурилиши 2018 йилда бошланади.\nВилоят энергетика ва уй-жой коммунал хўжалиги бошқармаси маълумотига кўра, 2018 йили бошланадиган Тўлебий туманидаги “Алатау” қўшимча станциясининг қурилишига 938,9 млн. тенге ажратилади. 2017 йили қуввати 3,5 МВтни ташкил қиладиган Қазиғурт ва Сайрам туманларидаги 2та кичик сув электр станцияси қурилиши ниҳоясига етказилиб, ишга тушириш мўлжалланмоқда.\nМазкур лойиҳаларни амалга ошириш орқали эскирган электр тармоқларини 2017 йилда 55,7 фоиздан 54,8 фоизга, 2021 йили 52,4 фоизга камайтириш режалаштирилган.\nБундан ташқари, жорий йил Шимкент, Арис шаҳарлари, Мақтаарал, Қазиғурт, Сариоғоч, Тулкибош, Тўлебий, Байдибек туманларини сифатли электр қуввати билан таъминлаш мақсадида 70та иншоотнинг лойиҳа-смета ҳужжатлари , “Жанубий Қозоғистон вилояти электр тармоқларини 2030 йилгача ривожлантириш схемаси” тайёрланмоқда.\nВилоят ҳокимининг матбуот хизмати., 2017-06-27, 19:17 195


Кескин танқидий чиқишлари ортидан таъқибу тазйиқда қолган 48 яшар таниқли журналист Давлатназар Рўзметов 7 ноябрга ўтар кечаси автоавария оқибатида вафот этди.\nБош прокуратура хабарига кўра, 6 ноябрь куни соат 23.55 ларда Урганч-Хива йўлини кесиб ўтаётганида С.У. исмли фуқаро ўзи ишлаётган корхонасига тегишли “Газель” русумли автомашинасида Рўзметовни уриб юборган ва у бошидан жароҳат олиб, воқеа жойида жони узилган.\nБош прокуратура хабарига кўра, 6 ноябрь куни соат 23.55 ларда Урганч-Хива йўлини кесиб ўтаётганида С.У. исмли фуқаро ўзи ишлаётган корхонасига тегишли “Газель” русумли автомашинасида Рўзметовни уриб юборган ва у бошидан жароҳат олиб, воқеа жойида ҳалок бўлган. Ўлимидан бир неча кун олдин Рўзметовга Хоразм вилояти ИИБдан чақирув қоғози келган ва унга чиқараётган мақолалари юзасидан огоҳлантириш билдирилган эди\nХоразмдаги “погонлилар” таъқибидан қутулиш учун журналист Рўзметов жорий йилнинг 13 октябрида Тўрткўлдан айланма йўллар орқали Тошкентга келган ва АҚШ элчихонасида қабул қилинган эди.\nЖурналист Тошкентда юрганида Олий Мажлиснинг фаол депутатларидан бири бўлган Расул Кушербоев билан учрашганди.\nСўнгги пайтларда “Жамият” газетасида, ундан аввал эса “Хоразм ёшлари” газетасида ишлаган Давлатназар Рўзметов ўзининг танқидий чиқишлари билан танилган, “Давлатназардан хабарлар” телеграм каналини юритаётган эди.\nДавлатназар, шунингдек, хоразмлик ҳамкасблари Маҳмуд Ражаб ва Нафосат Оллошукурова тақдири билан боғлиқ воқеаларни ёритишда ҳам фаол бўлган.\nЎтган йилнинг октябрида Қўшкўпир тумани ҳокимлиги биносида пахта сафарбарлигига бағишланган мажлисни ёритмоқчи бўлган пайтида ҳибсга олингани ва калтаклангани ҳақида “Элтуз” хабар берган эди.\nХоразмда журналист ўлимини прокуратура текширмоқда.\nЖаноза, журналист яқинларига кўра, Қўшкўпир туманидаги Рўзметовлар яшаётган (“Назокат” тўйхонаси орқасидаги) манзилда 7 ноябрь куни соат 15.00 да ўқилиши белгиланган.\n“Элтуз” нашри Давлатназар Рўзметов яқинлари, дўстлари ва ҳамкасбларига таъзия билдиради.\ndata-title="Журналист Давлатназар Рўзметов автоаварияда ҳалок бўлди" data-description="<!-- wp:paragraph --> <p>Кескин танқидий чиқишлари ортидан таъқибу тазйиқда қолган 48 яшар таниқли журналист Давлатназар Рўзметов 7 ноябрга ўтар ..." data-image="https://eltuz.com/wp-content/uploads/2018/10/r6246676.jpg" data-url="https://eltuz.com/asosiy-mavzular/211840/" data-services="facebook,odnoklassniki,twitter,telegram" data-counter="ig">


Қора денгиз устида Ту-154 ҳалокати: мутахассислар теракт таҳминини мутлақо истисно қилишди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Қора денгиз устида Ту-154 ҳалокати: мутахассислар теракт таҳминини мутлақо истисно қилишди\t09:55, 12 январь\tРоссиянинг Ту-154 самолёти Қора денгизда ҳалокатга учрагани сабабларини ўрганган мутахассислар теракт тахминини мутлақо истисно қилишди. Ушбу хулосага самолёт қолдиқларининг техник портлаш экспертизаси якунланганидан сўнг келинди. Айни дамда ҳалокатнинг асосий тахмини экипажнинг хатоси бўлиб қолмоқда.\nСамолёт салонига ўрнатилган бомбанинг портлаш тўлқини самолёт конструкциясига зарар етказади. Экспертлар ҳалокатни ўрганаётганда бундай ҳолатни топишмади. Шунингдек самолёт ердан уриб туширилганлигига гувоҳлик берувчи ҳеч қандай омил ҳам йўқ.\nТеракт ҳалокатнинг асосий тахмини эмаслиги ҳақида аввалроқ Транспорт вазири Максим Соколов айтган эди. Шунингдек ФҚБ ҳам самолёт бортида теракт ёки қўпорувчилик аломатлари йўқлигини маълум қилган.\nЭслатиб ўтамиз, Россия Мудофаа вазирлигига қарашли Ту-154 самолёти Сочи аэропортидан парвоз қилганда Қора денгизга қулаган. 25 декабрнинг эрта тонгида мазкур ҳалокат сабаб 92 киши қурбон бўлган. Уларнинг барчалари Сурияга йўл олишганди.


«Одноклассники» раҳбарияти сайтнинг қирғиз тилига таржима бўлишини расман тасдиқлади | ҚИРҒИЗИСТОН ЯНГИЛИКЛАРИ\n«Одноклассники» раҳбарияти сайтнинг қирғиз тилига таржима бўлишини расман тасдиқлади\n«Одноклассники» ижтимоий тармоғи тегишли бўлган «Мэйл.Ру Груп» интернет ширкати сайтнинг қирғиз тилига таржима бўлаётганини расман билдирди — ҳозирда сайтнинг қирғиз тилидаги мобил версияси фойдаланувчилар учун ишга туширилган.\n«Одноклассники» лойиҳаси «Алекс» ширкати тарафидан ўтказилган тадқиқотга эътиборини қаратди ва сайтнинг қирғиз тилига таржима қилишга киришди. Ширкат тадқиқотида мазкур сайт Қирғизистондаги энг машҳур сайтлардан бири деб топилганди.\n«Одноклассники сайти Қирғизистонда машҳурлиги бўйича “Гугл” ва “Мэйл.ру”дан сўнг учинчи ўринда туради. Биз [...] ўз ўрнида фойдаланувчиларимиз ўз она тилларида яқинлари ва дўстлари билан алоқа қилишлари учун қўлимиздан келган ҳаракатни қилдик», — деди маркетинг бўйича компания директори Александр Изряднов.\nЛойиҳа матбуот хизматининг тарқатган маълумотларига кўра, ҳозирда сайтнинг қирғиз тилидаги мобил версияси ишга тушган ва бир ойдан сўнг сайтнинг асосий қисми қирғиз тилида фаолият юрита бошлайди.\nШиркат шунингдек «Одноклассники» иловаларини Android, iOS ва Windows Phone операцион системалари учун қирғиз тилига таржимаси билан шуғулланяпти.\nБугунги кунга келиб 808 минг мазкур сайт фойдаланувчилари ўз яшаш жойлари қатори Қирғизистонни кўрсатганлар — медиа эксперт Марат Токоев Одноклассникининг қирғиз тилига таржима бўлишини ижобий баҳолади.\n«Биринчидан бу қирғиз тилли фойдаланувчиларнинг жуда кўпайиб бораётганига далолат қилади», — деди Токоев «Клооп»га берган интервюсида.\nЭксперт шунингдек тилга олинган сайт давлат тилига таржима қилингандан сўнг, бу таржима қилинган сўнгги ижтимоий тармоқ бўлмаслигига умид билдирди.\nАйни патда эксперт сайтнинг қирғиз тилига таржима бўлиши унинг янада машҳурроқ бўлишига хизмат қилмайди, деб ҳисоблайди.\n«Фикримча қирғиз тилидаги “Одноклассники” рус тилидагисидан машҳурроқ бўлолмайди, чунки сайтда фойдаланиш тилидан бошқа нарса ўзгармайди», — деб ҳисоблайди Токоев.\nБугунги кунгача «Одноклассники»дан ташқари қирғиз тилига «ВКонтакте» ижтимоий тарқоғи ва «Скайп» видеоқўнғироқлар хизмати таржима қилинган.\nАввалги мақолаПрезидентнинг янги сайти сентябр ниҳоясида ишга тушади\nНавбатдаги мақолаҲайдовчилар «ёмон» йўл туфайли Ўш-Новқат йўлини тўсдилар


Уят сизларга, “халқ вакиллари”! | Azon.uz - Ахборот-таҳлилий портал\n5892 00:00 28.04.2021\nБугун Олий Мажлисда она тилимиз тарихида муҳим воқеа содир бўлиши керакдай эди. Бугун ўзбекнинг ишонган депутатлари давлат идораларига мурожаатларнинг ўзбек тилида бўлиши учун овоз беришлари лозим эди. Депутатларни сайлаган халқ, уларнинг 100 фоиз таклифни қўллашларига шубҳа қилмаган, мана ниҳоят юртимизда давлат тили ҳақидаги 32 йил олдин қабул қилинган қонун кучга киришига яна бир марҳала босиб ўтилади, деган ўйда эди.\n“Миллий тикланиш” ДП фракциясининг “Давлат идораларига мурожаатлар давлат тилида бўлсин, бошқа тилда бўлса давлат тилига таржимаси илова қилинсин, жавоблар давлат тилида бўлсин”, деган таклифига халқ вакилларининг муносабатини кўриб наҳотки биз сайлаган, халққа қоп-қоп ваъдалар берган депутатлар шулар бўлса, деган фикр келади.\nЎзбек тили ожиз...\nБу масалага, ўлмасак, 10 йилдан кейин қайтарканмиз. Ҳозирча узр, овозимиз камлик қиляпти”, дейди таклиф киритган “Миллий тикланиш” партияси раҳбари Алишер Қодиров.\nРивожланган демократик давлатларда ҳам давлат тилида иш юритмаслик учун катта жарималар, ҳатто қамоқ жазосигача белгиланган. Масалан, Германияда ҳужжатлар немис тилида бўлмаса кўриб чиқилмайди. Ирландияда ирланд ва инглиз тилларидан бошқа тилда ҳужжат юритган мансабдор шахс 2000 евродан 6 ойгача қамоқ жазосига ҳукм этилади. Грузияда давлат идоралари фақат грузин тилида иш юритади. Зарур ҳолларда бошқа тилларга таржима қилинади, бироқ бу таржималар расмий ҳужжат бўла олмайди.\n1998 йилдан бошлаб Латвия Конституциясининг 4-моддасида Латвия тилининг расмий мақоми ўрнатилган; 2002 йилдан бери Сейм аъзолари Латвия тилини ягона расмий тил сифатида сақлаб қолиш учун саъй-ҳаракатларни амалга оширишни ўз зиммаларига олганлар. Латвия Конституциясининг 104-моддаси фуқаронинг расмийларга мурожаатларига жавобларини латиш тилида олиш ҳуқуқини кафолатлайди. Эътибор беринг-а, атиги тўрт йил ичида Латвия тил бўйича барча муаммони ҳал қилибди! Ваҳоланки латишлар ўз юртида аҳолининг 62 фоизини, руслар 25 фоизини ташкил этади. Бизда эса ўттиз йил бўлибдики, ҳалиям “катта оға”нинг сиртмоғидан чиқиб кета олмаймиз.\nСавол туғилади: юртнинг хизматкори бўлиши лозим бўлган депутатлар кимнинг манфаатини кўзлаяпти? Нега 34 миллион халқнинг хоҳиш-иродаси улар учун бир пул бўлади?\nУят сизларга, “халқ вакиллари”!!!\nЎзбекистон Махсус депутатлар уят Шармандалик\n435 20:30 05.05.2021\n588 12:30 05.05.2021\n324 12:00 05.05.2021\nКоронавирусдан касалланганлар сони ортиб бормоқда\n594 10:30 05.05.2021\n848 14:30 04.05.2021\nЎзбекистонда уч ой ичида ЙТҲда вафот этганлар сони айтилди\n391 12:30 04.05.2021


Мутафаккирлар. Ҳаким Термизий (820–932) | Shosh.uz\nБош саҳифа » Алломалар » Мутафаккирлар. Ҳаким Термизий (820–932)\nМутафаккирлар. Ҳаким Термизий (820–932)\nҲаким Термизийнинг тўлиқ исми Абу Абдуллоҳ Муҳаммад ибн Али ибн Ҳасан ибн Башар Термизий бўлиб, у 820 йилда Термиз шаҳрида таваллуд топиб, узоқ умр кўриб 932 йилда вафот этган. Унинг мақбараси Термиз шаҳрининг яқинида – Амударё бўйида жойлашган.\nТермиз шаҳри ҳақидаги қимматли маълумотларни араб географлари Мақдисий (“Аҳсан ут-тақосим фи маърифат алақолим”), Истахрий (“Ал-Масолик валмамолик), Балазурий (“Футуҳ ал-булдон”) ва бошқа қатор муаллифларнинг асарларида учратамиз. Мазкур манбаларда таъкидланишича, Ҳаким Термизий туғилган Термиз шаҳри IX асрда Мовароуннаҳрнинг энг йирик ва обод шаҳарларидан бири сифатида машҳур бўлиб, шаҳарда диний ва дунёвий илмлар ва маданият юксак даражада тараққий қилган. Илм-фаннинг турли соҳалари, жумладан, исломий илмлар бўйича Термиз шаҳридан етишиб чиққан кўплаб алломалар Термизий нисбаси билан бутун дунёда машҳур бўлганлар.\nБаъзи хабарлардан маълум бўлишича, унинг отаси, Али ибн ал-Ҳасан ўз даврида ҳадис илмининг кўзга кўринган олимларидан бири сифатида машҳур бўлган. Араб тарихчиси Хатиб Бағдодий ўзининг машҳур “Тариху Бағдод” (“Бағдод тарихи”) номли асарида ёзишича, у мусулмон оламининг энг йирик марказларидан саналган Бағдод шаҳрида бўлиб, ўша даврнинг машҳур олиму уламолари билан ҳадис илмининг турли масалалари бўйича қизғин баҳс ва мунозараларда иштирок этган. Ҳаким Термизий ўзининг автобиографик “Бадъу шаъни Абу Абдуллоҳ” ва “Ар-Радд аъло-л-муаттила” асарларида ёзишича, унинг онаси ва бобоси ҳам ўз даврида ҳадис илмининг етук билимдонларидан бўлишган. Бу маълумотлардан шундай хулоса қилиш мумкинки, Ҳаким Термизий илм-маърифат юксак қадрланадиган, зиёли бир хонадонда дунёга келиб, мана шу илмий-маънавий муҳитда ўсиб улғайган. Охир оқибатда, мазкур омиллар таъсирида унинг маънавий дунёси ва илмий тафаккури шаклланиб камолга етган. Айни вақтда шуни алоҳида таъкидлаш керакки, Ҳаким Термизийнннг илмий камолотида унинг отаси Али ибн Ҳасаннинг хизматлари бениҳоя катта аҳамиятга молиқдир. Чунончи, у ўз фарзанди учун нафақат меҳрибон ва ғамхўр ота, балки унга нисбатан талабчан мураббий ва маърифатли устоз мақомида ҳам бўлган.\nОтаси вафотидан кейин Ҳаким Термизий ўз шаҳридаги етук олимлардан исломий фанлардан, асосан, тафсир, ҳадис ва фиқҳ илмларидан сабоқ олади. Унинг термизлик муҳаддислар Абу Муҳаммад Солиҳ ибн Муҳаммад ибн Наср Термизий, Солиҳ ибн Абдуллоҳ Термизийдан ҳадис имини ўргангани ҳақида манбаларда аниқ маълумотлар келтирилган. Манбаларда унинг оилавий аҳволи, рафиқаси солиҳа, тақводор, покиза аёл бўлгани ҳақида, уларнинг олтита фарзандни тарбиялаб вояга етказганлари ва шунингдек, Ҳаким Термизийнинг ўз фарзандлари билан муносабатлари ҳақида ҳам баъзи маълумотлар келтирилган.\nЁзма манбаларга, биринчи навбатда, унинг автобиографик тусдаги “Бадъу шаъни Аби Абдуллоҳ” номли асарига таянган ҳолда унинг ҳаётини қуйидаги босқичларга бўлиш мумкин:\nБиринчи босқич – Ҳакимнинг саккиз ёшгача бўлган болалик даври.\nУ болалиқдан илму маърифатнинг чигал сўқмоқларини енгиб ўтишга, бўлғуси мураккаб имтиҳонларга ўзини ҳар томонлама тайёрлай бошлаганди.\nИккинчи босқич Ҳаким Термизийнинг саккиз ёшидан то йигирма етти ёшгача бўлган умрини қамраб олади. Бу даврда унинг бир шайх устози бўлиб, у Ҳакимни турли илмларни чуқур эгаллашга ундади, бу ишда астойдил раҳнамолик қилиб, унга ўз иноятини кўрсатди. Гарчанд, ушбу шайх ҳақида аниқ маълумотлар бўлмаса-да, у шогирдини ёшлигидан бошлаб бутун кучқувватию имкониятини фақат илм йўлига, хусусан, илм ал-осор (ҳадис) ва илм ар-раъй (ҳанафий мазҳаби фиқҳи) каби илмларни чуқур эгаллашга йўллаб, бўлғуси олим тақдирида бурилиш ясайди. Бу илмлар билан шуғулланишни Ҳаким Термизий ҳатто Маккага ҳаж ибодатини адо этиш учун бораётганида Ироқда тўхтаб ўтганида ҳам давом эттирди. Бу пайтда унинг ёши йигирма еттига яқинлашиб қолган эди. Айтиш керакки, айнан шу сафарлар давомида турли олимлардан олган таълим-тарбияси унинг илмий фаолиятида сезиларли из қолдирган. Ўз ҳаётининг мана шу босқичида Ҳаким Термизий ҳадис ва фиқҳ илмларига алоҳида эътибор берган.\nҲаким Термизий ҳаётининг учинчи босқичи Қуръони каримни ёд олиш ва уни чуқур ўрганиш билан бевосита боғланган. Бу пайтда у Маккаи мукаррамага етиб борган эди. У Аллоҳнинг каломини ёд олишга алоҳида иштиёқ билан киришади, кечани кундузга улаб уни ёд олади, бу машғулотдан унинг қалби ҳаловату завқ-шавққа тўлади. Бинобарин, шу даврда у рўза тутиш, намоз ўқиш, Қуръон тиловат қилиш каби ибодатларга батамом берилиб кетди. Лекин шу билан бирга, бу даврда у муайян бир усул ёинки бирон-бир хос тариқатга эга эмасди. Унинг ўз таъбири билан айтганда, токи унинг қўлига Антокийнинг китоби тушгунга қадар шу йўсунда ҳаёт кечирган, кейин эса Антокийнинг фикрларидан таъсирланиб, ўз нафсининг риёзат (риёзат ан-нафс) чекишига йўл қўйган. Шу пайтдан эътиборан унинг ҳаётида узоқ ва машаққатли бошқа бир давр бошланадики, бунда у ўзини аямасдан риёзат чекишга, хилма-хил имтиҳону синовларга мубтало қилди. У узлат ва хилватни, одамлардан ўзини четга олиб яшашни ихтиёр этди.\nБу жараёнлар оқибатида у ўз тариқатини яратдики, натижада, кечалари унинг атрофида кўплаб издошлари ва маслақдошлари тўпланишиб, баҳсу мунозаралар уюштирар, дуо ва тазаррулар билан ўз шуурларини изҳор қилардилар. Афтидан, мана шу баҳсу мунозаралар пайтида ўзининг чуқур мазмунга эга бўлган сўфийлик тажрибалари ҳақидаги ошкора баёнотлари туфайли диний масалаларнинг баъзи жиҳатлари, хусусан, илм ар-раъй ёки илм ал-осор, ҳатто тасаввуф илмларига доир фикрлари билан ўз замонидаги қатор олимларнинг қаҳру ғазабини қўзғаб, уларнинг шиддатли ҳужумларига дучор бўлди. Натижада, Ҳаким Термизий ҳақида гап-сўзлар кўпайиб, уни ҳавойи гапларга берилишда ва бидъатда айблай бошладилар.\nҲадис ривоятчилари томонидан билдирилган туҳматларда у ҳадисшунос олим ҳам эмас, ривоятчилар тоифасига ҳам кирмайди. У ўзининг яроқсиз китобларини ҳадислар билан тўлдириб, уларни ривоят ҳам қилинмайдиган, эшитилмайдиган ҳам хабарлар билан қалаштириб ташлаган.\nМутасаввифлар томонидан билдирилган туҳматларда ҳам у ҳақиқатга хилоф ишларда айбланиб, бу ҳаракатлари билан у фақиҳларнинг қоидасидан чиққан ва ҳар қандай дашном ва таъналарга сазовор киши сифатида тасвирланган. Хуллас, айбловчиларнинг ҳаракатлари шу даражага бориб етдики, улар Балх ҳокимига хабар юбориб, Ҳаким Термизийни Аллоҳга муҳаббат ҳақида гапиради, одамлар ўртасида фисқу фасод тарқатади, уларни бидъатга етаклайди, нубувватликни даъво қилади, деб айбладилар.\nМана шу пайтдан эътиборан Ҳаким Термизийнинг ҳаётида бешинчи босқич бошланади – бунда у хилват ва узлатдан чиқиб, одамлар сари юзланади. Натижада, унинг фазлу фазилати тўла намоён бўлиб, алломанинг номи тилларда зикр қилина бошлайди, унинг атрофида тўпланадиган халқнинг сони кундан-кунга оша бориб, улар ҳатто унинг ҳовлисига сиғмай кетади, йўлаклару масжид ҳам одамларга тўлади. Ана шундан кейингина барча у ҳақидаги миш-мишлар ноҳақ туҳматлар ва ёлғон-яшиқ бўҳтонлардан бошқа нарса эмаслигини тушуниб етдилар ва унга нисбатан ҳурмату эҳтиромларини намоён қилдилар.\nМанбаларга таяниб, яна айтиш мумкинки, Ҳаким Термизий фаолиятининг кейинги икки босқичи илмий-ижодий нуқтаи назардан ғоятда самарали ва баракали бўлган. Чунончи, айнан шу даврда унинг фаолиятида кенг омма билан мулоқот, унинг атрофида кўп сонли шогирдлари ва издошларининг тўпланиши ва энг муҳими, узоқ йиллар давомида шаклланган қарашлари, фикрмулоҳазалари ва ҳаётий тажрибаларини тўплаб, ўзининг ўлмас асарларини яратдики, бу асарлар буюк бир маънавий мерос сифатида ислом маданияти, айниқса, тасаввуф илми тараққиётига салмоқли ҳисса бўлиб қўшилди.\nҲаким Термизийнинг қаламига мансуб асарлар ҳақида ёзган муаллифлар, унинг асарларининг сони ҳақида турли рақамларни келтиришган. Баъзиларнинг фикрларига кўра, бу асарлар сони тўрт юзтага яқин бўлса, яна бошқалар Ҳаким Термизий саксонта ёки қирқта асар яратгани ҳақида ёзганлар. Ҳаким Термизийнинг бизгача етиб келган асарлари унинг илмий меросининг муҳим қисмини ташкил қилади. Мана шу асарларидан, энг аввало, Пайғамбар (с. а. в.)нинг ҳадисларига бағишланган “Наводир ал-усул фи маърифат ахбор Расул” (“Расулуллоҳ хабарларини билишда нодир усуллар”) номли асарини тилга олиш керак. Бу асар “Салват ал-орифин ва бўстон ал-муваҳҳадин” (“Орифлар овунчоғи ва Аллоҳнинг ягоналигига ишонувчилар бўстони”) номи билан ҳам аталади.\nАлломанинг кейинги йилларда нашр этилган асарларидан тасаввуфга оид икки асарини кўрсатиш мумкин. Улардан бири “Китоб ҳақиқат ал-одамиййа” (“Инсоният ҳақиқати тўғрисида китоб”) ва иккинчиси “Адаб ун-нафс” (“Нафс одоби”) номли асардир.\nҲаким Термизий асарларининг аксар қисми қўлёзма ҳолда жаҳоннинг йирик шаҳарларидаги китоб хазиналарида сақланади. Уларни бир қадар шартли равишда беш гуруҳга (мажмуага) бўлиш мумкин. Алломанинг асарлари кўпроқ Париж, Қоҳира, Дамашқ, Искандария, Истанбул ва Лондон каби шаҳарлардаги қўлёзмалар жамғармаларида сақланади.\nҲаким Термизий асарларининг мазмун-моҳиятига кўра уларни бир қанча гуруҳга бўлиш мумкин. Бир туркум асарлари аллома томонидан илм толибларига ўқилган маърузалар, матнлар шаклида бўлса, бошқа бир туркум рисолаларини аллома турлитуман муносабатларга бағишлаб ёки ундан савол тарзида сўралган масалаларга жавоб, ўзига билдирилган эътирозларга раддия ёхуд бирон мураккаб, чигал масаланинг баёни ёинки дўсту биродарларига йўлланган мактублар ташкил қилган. Шу боисдан ҳам, бу туркумга кирган рисолалар Ҳаким Термизийнинг бутун умри давомидаги илмий-ижодий фаолиятининг ўсиши билан тадрижий равишда, босқичма-босқич такомиллашиб борган дейиш мумкин. Асарлар мазмуни ва хусусиятларига қараб уларни мутафаккир яшаган даврдаги илмфаннинг бирор соҳасига мансуб этиш ҳам қийин. Бинобарин, унинг асарларини тўлиғича на тасаввуфий, на ҳадис илмлари ва на фалсафий асарлар ёки бўлмаса, калом ёки фиқҳ илмлари жумласига ҳам мансуб этиб бўлмайди.\nАлломанинг илмий-ижодий фаолиятини ўрганган қатор тадқиқотчилар таъкидлаган– ларидек, Ҳаким Термизий асарлар таълиф ва тасниф этишда ўз даврида мавжуд бўлган йўлдан юрмади, балки у ўз диний қарашлари ва тасаввурларидан келиб чиқиб, ўзига хос бўлган алоҳида йўлни танлади.\nЎша пайтлар диннинг асл моҳиятини бузиб, залолатга ботган тоифалар кўпайган бир давр бўлганини инобатга олсак, буюк аллома Ҳаким Термизийнинг илму урфон йўли ислом динининг ҳақиқий, асл моҳиятини тўғри талқин қиладиган ва жамият учун ғоятда муҳим ва фойдали йўл бўлгани янада равшанлашади.\nTags аллома мутафаккирлар Термиз Термизий Ҳаким\nPrevious Кутубхоналар. Қорақалпоғистон Республикаси Республика болалар кутубхонаси\nNext «Садои Туркистон» («Туркистон овози») газетаси\nPost Views: 1 765 Ҳаким ота, Қул Сулаймон лақаблари билан ҳам машҳур бўлган сўфий шоир (ваф. …


Феруза Норматова араб шаҳзодасига турмушга чиқаётгани ҳақидаги миш-мишларга ойдинлик киритди — фото - ShouBiz.uz\nЯнгиликлар 9:43 | 3.6.22\nФеруза Норматова араб шаҳзодасига турмушга чиқаётгани ҳақидаги миш-мишларга ойдинлик киритди — фото\n«Аллоҳ учун осон», — дейди у\nАктриса, вайнер Феруза Норматова Instagram саҳифасида араб шаҳзодасига турмушга чиқаётгани ҳақидаги миш-мишларга ойдинлик киритди.\nФеруза Норматова бу гапларни рад этди. Бу каби миш-мишлардан араб шаҳзодасининг ўзи ҳам бехабарлигини таъкидлади. Актриса араб шаҳзодасидан ҳам зўр инсонга турмушга чиқишини айтди. У YouTube’да фитна тарқатаётган лойиҳалардан бу ишни бас қилишни сўради.\nАввалроқ Феруза Норматовага сирли инсондан қимматбаҳо совғалар олганди. Aктрисага биринчи гал тилла тақинчоқлар ва iPhone 13 Pro Max совға қилинганди. вайнер уларни видеога олиб, ўз саҳифасига жойлаган ва ҳаммаси вақти соати билан бўлишини ёзиб қолдирган. Шунингдек, Феруза Норматова уни сийлаган инсонни Аллоҳ сийлашини тилаган.\n«Кимгадир олдинроқ, кимгадир кейинроқ берилади. Ҳаммаси вақти соати билан бўлади. Мени сийлабсиз. Сизни Аллоҳ сийласин», — деб ёзади актриса.\nШундан кўп ўтмай актриса иккинчи бор сирли ошиғидан қимматбаҳо совғалар олганди. 3 та қутичада бриллиант тақинчоқлар берилган. Улардан бири бўйинга тақиладиган тақинчоқ. Пушти гуллар билан безатилганида эса узук ва зиракли жамланма бор. Шунингдек, совғалар орасида соат ҳам бўлган. Уларнинг барчаси тўқ кўк рангда.


Адвокатлар қасамëд мавсумини бошлади\n08 май 2021, Тошкент вақти: 09:29\nиюн 12, 2009\nЎзбекистондаги маҳкама жараëнларида давлат қораловчилари билан юзма-юз ўтирса-да¸ адвокатлар ҳақларининг стол атрофидаги тенгликдан кескин фарқ қилиши айтилади.\nХабарларга кўра¸ Ўзбекистон адвокатлар палатасининг Тошкентдаги офисида аттестациядан ўтган адвокатлар қасамёдга келтирилаяпти ва бу жараëн маҳаллий телевидение орқали намойиш ҳам қилинаяпти.\nЎзбекистон адвокатлар палатасига қўнғироқ қилганимизда, ўзини палата раҳбари Миробид Мирсобитов деб таништирган шахс ўтказилаётган тадбир ҳақида телефон орқали маълумот бермаслигини билдирди.\nОзодликнинг Ўзбекистондаги манбаларига кўра, адвокатларнинг қасамёд қилиш тадбири маҳаллий телеканаллар орқали ҳам намойиш қилинган.\nТошкентлик адвокат Анвар Мамедов аттестациядан мувафақиятли ўтган адвокатлардан бири. У ҳали қасамёдга келтирилмаган. Мамедовга кўра, имтиҳондан ўтиш жуда осон бўлган.\nАнвар Мамедов: Менга қийин бўлган эмас. Қийин жойи йўқ. Энди эсдан чиққан жойларини ўқиб чиқдик. Бизлар аттестациядан ўтдигу ҳали лицензияни олганимиз йўқ. Уч-тўрт кундан кейин берамиз, дейишаяпти. Лицензияни қўлимизга олгандан кейин қасамёд қиламиз.\nОзодлик: Қасамёд ёддан айтиладими ёки ўқиб бериладими?\nАнвар Мамедов: Ёддан айтиш шарт.\nОзодлик: Сиз ëдладингизми?\nАнвар Мамедов: Ҳа.\nОзодлик: Айтиб бера оласизми?\nАнвар Мамедов: Мен фақат рус тилида айтиб беришим мумкин.\n“Торжественно клянусь честно и добросовестно выполнять свой профессиональный долг, последовательно защищать права и свободы человека, хранить адвокатскую тайну и беспрекословно соблюдать Конституцию и законы Республики Узбекистан” (Касбий бурчимни виждонан ва ҳалоллик билан бажаришга, инсон ҳуқуқи ва эркинлигини изчиллик билан ҳимоя қилишга, адвокатлик сирини сақлашга ва Ўзбекистон конституцияси ва мамлакатнинг бошқа қонунларига сўзсиз амал қилишга тантанали равишда қасамёд қиламан – таҳр.).\nОзодлик: Ҳамма рус тилида айтадими?\n- Йўқ. Ўзбекча айтиш мумкин. Ўзбекча яхши айта олмайдиганлар эса русча айтиши мумкин. Имтиҳон пайтида ҳамма билетлар ўзбек тилида. Ким ўзбек тилида қийналадиган бўлса¸ рус тилига таржимаси бор. Жавобингизни рус тилида бераверасиз, дейди Анвар Мамедов.\nАдвокат Отабой Раҳмонов 23 йиллик тажрибага эга. У бундан 12 йил аввал адвокатлик лицензиясини олган пайтда қасамёд қилган.\nМаълум бўлишича, ўзбекистонлик адвокатлар илк бор 1997 йили қасамёд қилиб, лицензия олишган.\nОтабой Раҳмоновга кўра, айрим ҳолатларда Ўзбекистондаги мавжуд тузум адвокатларнинг касбий қасамёдларига мувофиқ ишлашларига тўсқинлик қилади.\n- Адвокатлик қасамëдига кўпчилик адвокатлар амал қилади. Лекин шароит баъзи бир адвокатларни қасамëдни бузишига мажбур қилади. Уларга нисбатан руҳий ëки бошқача йўллар билан босим бўлади.\nОхиригача курашиш керак бу ерда. Агар адвокат ўзининг позициясини исботлаб бера оладиган бўлса, охиригача олиб бориши керак. Лекин адвокатлар ярим йўлда қолиб кетаяпмиз.\nАдвокатларга ишлаш жуда қийин бўлаяпти. Адвокатнинг фикрини тергов, суд жараëнида умуман эътиборга олишмайди, дейди Отабой Раҳмонов.\nСамарқандлик ҳуқуқ фаоли Комилжон Ашуров, жуда кўплаб маҳкамаларда адвокатлар фаолиятини кузатган. Унга кўра, қасамёд қабул қилиш орқали адвокатлар ишини яхшилаш мушкул.\n- Гап қасамда бўлса-ку¸ майли эди. Афсуски, бу ишлар битта қасам билан ҳал бўладиган нарса эмас. Қайси давлатда қонун устуворлиги баланд турадиган бўлса, ўша жойга қасам тўғри келади. Бизни давлатга ўхшаш қонун устуворлиги бўлмаган жойда минг марта қасам ичмайдими - барибир кўп нарсани ўзгартирмайди бу нарса.\nАнча судларда қатнашамиз, ҳайрон қоласиз. Жиноят бўйича, масалан, беш киши айбланаяпти. Лекин улардан биттаси қамалаяпти¸ тўрттаси чиқиб кетаяпти. Қонун-қоида бўйича ҳаммаси бир хил жазо олиши керак. Қонун ҳаммага бир хил таъсир қилмаслиги ўша ердан кўриниб турибди.\nАлбатта, бу ўз-ўзидан бўлмайди. Бу ерда муттаҳамчилик бор. Кимнинг қўли узунроқ бўлса, у ишни ютиб чиқади. Ҳалол бўлсангиз ва қонунга суяниб иш қиламан десангиз, ҳеч нарса бўлиши мумкин эмас.\nСамарқандда ўзига зарарли бўлса ҳам, мансаб пиллапояларидан кўтармаса ҳам ҳақиқат учун охиригача борадиган адвокатлар бармоқ билан санарли, дейди Комилжон Ашуров.\nМустақил журналист Абдураҳмон Ташанов эса адвокатларнинг қасамёдга келтирилишини ўринсиз иш, деб ҳисоблайди.\n- Бу нарса ўта кулгили ва мантиқсиз. Президент ҳам қасам ичади¸ лекин қайси қасамини бажарди? Қасам одамни тарбияламайди. Тизим шундай яратилиши керакки¸ унда ҳалол ишламасликка ўрин қолмаслиги керак.\nҚасамёд қилиш - бу аҳмоқона ва совет коммунистларидан қолган эскича услуб. Ўрта асрлардаги феодал қозиларга ичириладиган нарса бу, дейди Абдураҳмон Ташанов.\nЎтган йилнинг 12 сентябр куни Тошкентда Ўзбекистон Адвокатлар палатасининг таъсис конференцияси ўтказилиб, унда Адвокатлар ассоциацияси Адвокатлар палатасига айлантирилган эди.\nБу ташаббусга шахсан президент Ислом Каримовнинг ўзи бош-қош бўлиб, айни тадбир натижасида адвокатура тизимида ижобий ўзгаришлар қилиш режалаштирилгани таъкидланганди.\nЖорий йилнинг 21 апрелидан бошлаб эса Ўзбекистондаги барча адвокатлар аттестациядан ўтказила бошлади.\nМаълумотларга кўра, ўтган йили Ўзбекистонда 5000 дан зиёд адвокат фаолият кўрсатган. Ҳозирча улардан қанчаси аттестациядан ўтгани ва қасамёдга келтирилгани ҳақида маълумотлар йўқ.\nЎртакашлик қилмаган адвокат ўртадан чиқарилди\n"Соқовлар булбулдек ўтиб кетишди"\nЎзбек адвокатлари аттестациядан ўтказилмоқда\nФарғонада адвокатлар судланмоқда\nИмтиҳондан “бўйсунмаслар” ўтмайди\nАдвокат ўз ҳуқуқини ҳимоя қилмоқчи\nҲимоячилар ҳимоячисиз қолди


Тили билан югурадиганлар. Ибрагимовичдан Моуриньогача (Фурқат Юсупов блоги)- Kruz.uz\nТили билан югурадиганлар. Ибрагимовичдан Моуриньогача (Фурқат Юсупов блоги)\n10:52, 27.01.2017 4707 0 Блоглар\nМатбуот анжуманларида ёки журналистлар билан суҳбатларда ўзининг аччиқ, қизиқарли, истеҳзоли фикрлари билан ажралиб турувчи футболчи ва мураббийлар талайгина. Биз «тили билан югурадиганлар» ТОП-5 талигини сизнинг ҳукмнигизга ҳавола қиламиз.\nЗлатан ҳар тарафлама иқтидорли футболчи ҳисобланади. Ажойиб дриблинглари, бир-биридан чиройли голлари ва аччиқ гаплари уни бошқалардан ажратиб туради. Ибрагимович кўпинча ўзини мақташни ҳуш кўради. У ўзини Месси ва Роналдудан кам деб ҳисобламайди ва буни бир нечта интервюларида ҳам таъкидлаб ўтган. Ибракадабра «Барселона»дан кетганидан сўнг жамоанинг ўша пайтдаги мураббийи Хосеп Гуардиолага бир неча бор «тош» отиб кўрди. Сўнгги пайтлари швед ҳужумчиси деярли ҳар ҳафтада битта чиқиш қилмоқда.\n4. Марио Балотелли\n«СуперМарио» ҳам «тили» билан югуришни хуш кўрадиганлар тоифасидан. Балотелли бир неча бор қизиқарли иборалари билан мухлислар ёдида қолган. Унинг айниқса «Барселона»да ўйнамаслиги ҳақидаги фикри, мухлисларнинг кўплаб бахс-мунозараларига сабаб бўлган. Италян ҳужумчиси футболда ҳали бирор бир ишни қотириб ташламаган бўлса ҳам, тилга эрк бериш баробараида унча-мунчадан қолишмайди.\nМарадона кўпинча Пеле билан гап талашади. Нима учун? Албатта футбол қироли кимлиги учун. Бир сафар Диего руҳий касалликлар шифоханаисга тушиб қолгани ҳақида шундай деган эди: «У ерда ўзларини Робинзон Крузо, деб ҳисоблайдиган кишилар ташриф буюришади. Мен Марадонаман десам, улар барибир ишонишмади». Марадонадан бундай қизиқарли иқтибослар эшитиш мухлислар учун одат бўлиб қолган.\n2. Винни Жонс\n- «Энг тез четлатиш? Менимча, пастки олтинчи тишим милки пилла бўлганда жағим шишиб кетганда тиш уздирганим бўлса керак. Дарвоқе, бу карерамдаги мен рози бўлган ягоона четлатиш бўлди». Ҳозирда машҳур актёрга айланган собиқ футболчи ғалати иқтибослари билан бошқа ҳамкасбларидан ажралиб туради. Винни Жонс жуда қўпол футболчи сифатида мухлислар ёдида қолган.\n1. Жозе Моуриньо\nМоуриньонинг иқтибослари кимлар учундир афаризмга айланиб улгурмоқда. Жозе доимо нимани ўйласа, ўшани тилига чиқаради. У вақтида ҳаттоки ўзи билан бирга ишлаган Ибрагимович ва Роналдуни ҳам истеҳзоли тарзда танқид қилган эди. Спеcиал оне Арсен Венгерга гап отишни ҳуш кўради. Моурнинг деярли ҳар бир матбуот анжуманида айтган сўзлари газеталарнинг муқоваси учун яхшигина мавзу сифатида хизмат қилади.\nташкил этилди ТАТУ Нукус филиали номус Руслан Қўзибоев 9145 нафар ходим пахта терими қидирилмоқда сутни қайта ишлаш цехи қасамёд фермерлар ярмаркаси\n13:37, 27.02.2020 1328


Ўзбекистон Республикаси Адлия вазирлиги - АДЛИЯ ВАЗИРЛИГИ ЯНГИ ИШ ЎРИНЛАРИГА ТАНЛОВ ЭЪЛОН ҚИЛАДИ\n11:02:02 (GMT +5), Сш, 20 окт 2020\nАДЛИЯ ВАЗИРЛИГИ ЯНГИ ИШ ЎРИНЛАРИГА ТАНЛОВ ЭЪЛОН ҚИЛАДИ RSS обуна\nАДЛИЯ ВАЗИРЛИГИ ЯНГИ ИШ ЎРИНЛАРИГА ТАНЛОВ ЭЪЛОН ҚИЛАДИ\nАдлия вазирлиги Наманган шаҳар, Қарши ва Марҳамат туманларида янги ташкил этилаётган Давлат органлари ва ташкилотларига юридик хизматлар кўрсатиш марказларидаги қуйидаги бўш иш ўринларига малакали мутахассисларни ишга таклиф қилади:\nмарказ бошлиғи (ҳар бир ҳудудда биттадан);\nетакчи юрисконсульт (Наманган шаҳарда 4 та, Марҳамат туманида 3 та, Қарши туманида 2 та).\n- давлат тилини яхши билиш (рус ёки бошқа тилларни билиш устунлик беради);\n- юклатилган вазифаларни бажара олиш, қонун ҳужжатларини амалиётга тўғри қўлланишини таҳлил қилиш қобилиятига эга бўлиш;\n- ҳужжатлар лойиҳаларини (шартномалар, буйруқлар, хулосалар ва бошқалар) тайёрлаш ва расмийлаштириш\n- Марказ бошлиғи лавозими учун, қоида тариқасида, камида 5 йиллик, етакчи юрисконсульт лавозими учун 3 йиллик иш тажрибасига эга бўлиш.\nОйлик иш ҳақи, ижтимоий ҳимоялашга қаратилган қуйидаги тўловлар таъминланади:\n- ойлик иш ҳақи – 3,5 млн. сўмдан 4 млн. сўмгача. Кейинчалик ушбу ойлик иш ҳақига мартаба даражалари учун ва кўп йиллик хизмати бўйича қўшимчалар бериб борилади;\n- 6 та байрам ва 4 та чорак якунлари бўйича ойлик иш ҳақи фонди миқдорида мукофот пуллари;\n- қишлоқ хўжалиги маҳсулотлари сотиб олиш учун йилда бир маротаба моддий ёрдам (базавий ҳисоблаш миқдорининг 10 баравари миқдорида);\n- илғор хорижий тажрибани ўрганиш мақсадида чет элларга хизмат сафарлари ва стажировкаларга юборилади.\nТанловда иштирок этиш истагини билдирган номзодлар ўз шахсий маълумотларини kadr@minjust.gov.uz электрон почтасига тақдим этишлари лозим. Юборилаёган маълумотномада номзоднинг яшаш манзили ва телефон рақамлари тўғрисидаги маълумотлар ҳам экс эттирилиши керак.


Эрон Россиянинг Ҳамадон авиабазасидан фойдаланишига оид сўнгги маълумотни берди\n17:26 / 22.08.2016\nЭрон ТИВ вакили Баҳром Гасемийнинг баёнотига кўра, Россия ҳарбий-космик кучлари самолётлари Суриядаги террорчилар манзилларига ҳаво зарбалари бериш учун Ҳамадон аэродромидан фойдаланишга барҳам берган, деб хабар қилмоқда Tasnim агентлиги.\n"Айни вақтда, Россиянинг Эрон авиабазасидан фойдаланиши поёнига етди", — деб ёзмоқда агентлик Twitter саҳифасида.\n"Бу махсус рухсат берилган миссия эди, у ҳам якунига етди. Россияликлар жанговар топшириқни бажаргач, базани тарк этишди", — дея Гасемий сўзларини келтиради Франс Пресс агентлиги.\nШу билан бирга, Гасемий россиялик ҳарбийлар ушбу аэродромдан яна фойдаланиши эҳтимолини инкор этмаган. Бироқ, унинг қайд этишича, "бу минтақадаги вазиятга боғлиқ бўлиб, Эрон рухсати билан амалга ошиши мумкин".\nҲозирча, Россия мудофаа вазирлиги ушбу янгиликни изоҳлаганича йўқ.\nАввалроқ, расмий Теҳрон, Россия Ҳамадондаги авиабазадан зарурат бор экан фойдаланиши мумкинлигини айтиб, аэродромда бомбардимончи самолётларга ёқилғи қуйилаётганини таъкидлаганди.\nЭрон Ҳамадон ҳарбий-космик кучлар


Жаннат ва дўзах. Давлатни алдаган одам қай бирига тушади?\nЖаннат ва дўзах. Давлатни алдаган одам...\n12.05.2019 14:01 0 4383\nБугун эрталаб ишга кeтаётган эдим. Мeтрода бир болакайга кўзим тушди. Бошини китобдан кўтармай кeтди анча жойгача. Ҳавасингиз кeлади-эй.\nЧидаб туролмадим. Ёнида жой бўш экан. Ўтириб саволга тутдим. Япон халқига сумимасeннн (узр) дeб узоқдан гап бошламасангиз қўрқиб кeтади. Мeн ҳам узр, дeб саволга тутдим. Жавоб бeргиси кeлмай жавоб бeрди.\n- Қанақа китоб ўқияпсан?\n- Мактабдан бeрган уйга вазифамни қиляпман.\n- Нeга уйда қилмадинг?\n- Уйда ҳам қилдим. Бу ерда қиламан. Биласизми? Ман кўп китоб ўқишим кeрак.\n- Отам билан онам ажрашган. Онам мeни жуда ҳам қийналиб катта қиляпти. Баитода (соатбай ишлаш) ишлаб жуда ҳам қийналяпти. Мeн ҳозир зўр ўқисам кeлажакда ўзимни каишамни (компания) очиб, онамларни шачоу ( компания бошлиғи) қилиб тайинлайман. Ўзимизни уйимиз бўлади. Мeни боқишга қийналаман, бола кeракмас, дeб ажрашиб кeтган отамга ҳам ёрдам қиламан...\nКўзларимга ёш кeлди.\n- Сатоукун, (исми Сатоу экан, кун қўшимчаси эркалаб чақиришда ишлатилади) дарс қилишни яхши кўрасанми?\n- Ҳа, жуда ҳам. Онам айтганлар мeнга, дарс қилсам, яхши одам бўлсам, одамларга ёрдам бeрсам давлатга зиёним тeгмаса тeнгокуга тушарканман.\n- Тeнгоку нима?\n- Тeнгокуни билмайсизми? Мeн сизнинг кийимларингизни, қўлингиздаги китобни кўриб ақлли одам дeб ўйлагандим. Ие, ҳа сиз гаикоужинсизку ( хорижлик) шунга тушунмадингиз шeкилли. Тeнгоку дeгани одам ўлгандан кeйин борадиган жой. Яхши одамлар тeнгокуга тушади. Ёмон одамлар жигокуга.\n- Сатоукун, жигокуга (дўзах) қандай одамлар тушади?\n- Давлатдан алдаб пул ундирганлар, масалан ўқимай, ишламай, пулим йўқ пул бeринглар дeб фақат давлатдан пул ундирадиганлар тушади. Ёмон одамлар тушади. Дадамни ҳам тушади дeб айтишди мeнга . Лeкин мeн хоҳламайман. Бўлди, мeн кeйинги бeкатда тушаман. Ҳайр.\n- Ўқишларинга омад. Укажон, илоҳим барча орзуларинга эришгин....\nБола тушиб кeтди. Қарасам анча бeкат ўтиб кeтибман. Кун бўйи бола билан бўлган суҳбат ҳақида ўйладим. Ҳали бошланғичда ўқийдиган болани фикрлаши-ю, ақлига тасанно айтдим. Фарзанд тарбиясига қойил қолдим.\nЯпония давлатини анча-мунча давлатлардан илдамлаб кeтганини сабабини тушунгандeк бўлдим. Ўқимаса ҳeч ким бўлолмаслигини, оддий соатбай ишда ишлаб ўтиб кeтишини, кeлажакда катта компанияни юритаман дeб болалигидан қаттиқ ҳаракат қилган Сатоукунлар ривожлантирган экан Японияни. Жуда кўп японни кўрасиз ўзимни компаниямни очаман, дeб қаттиқ ўқиб, соатбай ишлаб, ухламай юрганларини. Шу сабабдан япон компаниялари дунёда кучайиб кeтгандир балки. Давлатни алдасанг, жигокуга тушасан дeган гапи жуда ўйга солди одамни.\nБарака топ Сатоукун. Ўзингдан нeча баробар ёши катта акангга, жигоку, тeнгокудан, ҳаётдан, тиришқоқликдан, китоб ўқишдан дарс бeриб қўйганинг учун...\nМоҳи Рамазон ойида дуо қилайлик азизлар, бизни юртимиздан ҳам шундай, болажонлар чиқиб, ёшлар чиқиб, катта-катта компаниялар очиб, кучли олимлар чиқиб, ота-боболаримизга муносиб ворислар чиқиб Ўзбeкистонимизни Япониядeк, бошқа ривожланган давлатлардeк юқори чўққиларга олиб чиқсин, илоҳим.\nЖамият Кеча, 16:58\nИқтисодиёт 17/01, 22:29


Лужков "ғазабланишга" имкон бермади\nМосквалик фаоллар Лужков ҳукумати фаолиятидан норози.\n12 август куни Москвада қатор муҳолиф партия ва ҳаракатлари томонидан уюштирилган “Ғазаб куни” норозилик намойиши милиция томонидан куч билан тарқатиб юборилди. Москва ҳукумати томонидан рухсат этилмаган норозилик акциясининг ўнлаб иштирокчилари ҳибсга олинди.\n12 август куни Россиянинг йирик муҳолифат ҳаракатлари томонидан “Шаҳарни ўзимизга қайтарамиз” муддатсиз норозилик кампанияси доирасида “Ғазаб куни” норозилик акциясини уюштирилди. Уни ўтказиш учун Москва мэрияси қаршисидаги майдон танлангани бежиз эмас, намойиш иштирокчилари шаҳар ҳукумати, хусусан, мэр Юрий Лужковнинг фаолиятига норозилик билдирди.\nКутилганидек, майдон атрофи милиция ходимлари, сув пуркайдиган ва ўт ўчириш машиналари билан ўраб олинди. Пойтахт расмийлари бу намойишни мэрия рўпарасида жойлашган Юрий Долгорукий ҳайкали олдида эмас, шаҳарнинг панароқ жойида ўтказишга рухсат берган эди. Лекин расмий партияларнинг барча тадбирлари айнан шу ҳайкал атрофида ўтказилиши ҳаммага маълум.\nЖами норозилик намойишчилари сони 60-70 кишини ташкил этган бўлса, милиция ходимлари сони унда уч баробарга кўпроқ бўлди.\nДорогомилово шаҳарчасидан келган Наталья Белоева Москва ҳукуматнинг коммунал-хўжалик соҳасидаги ислоҳотларидан норози эканини айтади:\n- Биз аслида ислоҳотларнинг ўзидан эмас, балки уларнинг бажарилишидан норозилигимизни билдирмоқдамиз. Бу ҳам коммунал тўловлар, ҳам қалбаки ижтимоий хўжалик тузилмаларнинг тузилиши, ҳам ноқонуний тўлов хужжатлари, экологияга муносабат ва ҳоказолардир. Химки ўрмонининг кесилиши, квартирага навбатлар, тарихий обидаларнинг бузилиши... Бу муаммоларнинг бирортаси ҳам ҳал этилмаяпти! Шаҳарни таниб бўлмас ҳолатга келтираётгани-чи?! Қолаверса, нима учун шаҳар ҳокимияти менинг ўз норозилигимни билдиришимга тўсқинлик қилмоқда?,- дея ўз норозилигини билдирди намойиш иштирокчиси Наталья Белоева.\nНорозилик акцияси бошланиши биланоқ формадаги ва оддий кийимдаги милиция ходимлари акция раҳбарларини бирма-бир қўлга ола бошлади.\nУлар қаторида “Сўл фронт” ҳаракати раҳбари Сергей Удальцов ва “Инсон ҳуқуқлари учун” умумроссия ҳаракати раҳбари Лев Пономаревлар бор.\nХавфсизлик ходимлари томонидан милиция бўлимига олиб кетилишидан бир неча дақиқа олдин берган интервьюсида “Сўл фронт” ҳаракати раҳбари Сергей Удальцов Лужков ҳукумати халқнинг ғазабини қўзғаётгани ва оммавий норозиликнинг авж олишига сабаб бўлаётганини таъкидлади:\n- Норозиларни таъқиқлаб, тарқатиб, ҳибсга олиб, Москва ҳукумати акцияларимизни доимий ва изчил бўлишига замин яратмоқда. Июн ойида тарқатилган сўнгги намойишимиздан кейин бу акцияларни узвий давом эттиришга қарор қилдик. Эндиликда биз ҳар ойда мэрнинг истеъфога чиқишини ва шаҳар ҳокими лавозимини сайлов асосида тайинланиши талаби билан намойишлар уюштирамиз. Нормал сайловларда Москвада Лужковдан ташқари бошқа муносиб номзодлар ҳам чиқиб қолади,- деди мухолифат лидерларидан бири Удальцов.\n“Сўл фронт” етакчилари милиция машиналарига юкланаётган пайтда “Инсон ҳуқуқлари учун” умумроссия ҳаракати раҳбари Лев Пономарев намойишчилар ичида пайдо бўлиши биланоқ, милиция ходимлари томонидан олиб кетилди. Кейинроқ, “Таганское” милиция бўлимида унинг аҳволи ёмонлашганлиги сабабли “Тез ёрдам” машинасида шифохонага олиб кетилди. Озодликнинг рус хизмати мухбири билан суҳбатда 68 ёшли таниқли ҳуқуқ ҳимоячиси шифокорлалар унга “гипертоник криз” ташҳисини қўйишганини маълум қилди .\n- Қизиғи, милиция машинаси “Тез ёрдамни” шифохона эшигигача кузатиб келди, менга ташҳис қўйилиб ётқизилмагунимча ёнимда орган ходими кутиб турди. Ҳозир соғлигим бирмунча яхши. Лекин бир неча кун шифохонада ётишимга тўғри келади,- деди милиция бўлимидан шифохонага келтирилган “Инсон ҳуқуқлари учун” умумроссия ҳаракати раҳбари Лев Пономарев.\nҲуқуқ ҳимоячиси шаҳар милициясининг намойишни тарқатишда куч қўллагани юзасидан судга шикоят қилиш ниятида эканини айтишмоқда.\nНамойиш давомида қўлга олинган 34 нафар муҳолифатчи ҳозирда қўйиб юборилган. Лекин муҳолифат раҳбарларидан Сергей Удальцов ва Константин Косякинларнинг қаерда эканлиги ҳозирча номаълумлигича қолмоқда.